https://www.berria.eus Bere azken artikuluak eu Tue, 26 Oct 2021 06:45:43 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/2000/018/001/2021-07-06/aspaldiko_bi_ezagun_zahar.htm Tue, 06 Jul 2021 00:00:00 +0200 Aitor Manterola https://www.berria.eus/paperekoa/2000/018/001/2021-07-06/aspaldiko_bi_ezagun_zahar.htm\nIraganeko kontuak dira horiek guztiak, eta gaurkoa ere denboraren atal horretara igaroko da partida amaitzen denean. Orduan aztertu ahal izango da zehaztasunez zer gertatu den. Jokatu aurretik, eta daturik berrienetara joz, Eurokopa honetakoak dira zehatzenak. Hobeak dira Italiarenak, bai behintzat gehien nabarmendu ohi den zenbaki sorta batean. Esate baterako, aurreko bost partidetan garaipenak baino ez ditu pilatu Roberto Manciniren taldeak; Luis Enriquerenak, berriz, bi baino ez, multzoen faseko azkena Eslovakiaren aurka (5-0) eta final-laurdenetakoa, penaltietan Suitzaren aurka. Berdinduta daude, ordea, beste datu honetan: ez dute alerik galdu oraindik. Italiari Espainiari baino hiru gol gutxiago sartu dizkiote (2 eta 5, hurrenez hurren), eta Espainia honetan da hobea: gol bat gehiago dauka sartuta (12 ditu alde, eta Italiak, 11). Datuak datu dira, baina islatzen dute oraingoan zer-nolako aurreikuspenak dauden partidaren atarian: Italia jotzen da faboritotzat, baina Espainiak ere baditu aukerak.\nJokalarien lanak zehaztuko du Italiak ustezko nagusitasuna berretsiko duen ala Espainiak bazterrean utziko duen. Ondo landutako bi talde dira, bakoitzak berea ondo egiten duena. Italiak sendoagoa dela erakutsi du orain arte, Espainiari errazago eta gehiagotan iristen zaizkiolako aurkariak areara. Baloia galdu ondorengo lanean gauzak hobeto egin beharko ditu, Italia kontraerasoan trebea baita; edo, bestela, erasoan ari denean, baloirik gabe dagoen jokalari multzoko zenbaitek defentsarako ere prest egon beharko du. Italia faborito egiten duen beste ezaugarri bat ondorengoa da: Espainia zalea da baloia paseen bidez erabiliz erasotzen, eta ez du ematen Manciniren taldeak arazo handirik izango duenik hori geratzeko. Gero, aurreikuspen horiek guztiak alda daitezke, emaitzaren bilakaeraren arabera.\nItaliak badu hutsune handi bat betetzeko gaur: Leonardo Spinazzola ezker hegaleko atzelariak ezkerreko orpazurda hautsi zuen final-laurdenetako partidan, Belgikaren aurka. Taldeko jokalari onena izaten ari zen. Haren ordez Emersonek jokatuko duela ematen du. Espainian, zalantza bakarra du Luis Enriquek: Pablo Sarabiarena, minez delako.\n60.000 zale harmailetan\nPartida ikusten 60.000 ikusle batuko dira Wembleyn. Pandemia garaian kirol ekitaldi batean izan den kopururik handiena da. Ia guztiak bertakoak izango dira. Izan ere, kutsatzeak gora doazela-eta, Britainia Handiko Gobernuak neurriak zorroztu ditu kanpoko zale ahalik eta gutxien joateko.\nItalia. Donnarumma; Di Lorenzo, Bonucci, Chiellini, Emerson; Barella, Jorginho, Verratti; Insigne, Chiesa eta Immobile.\nEspainia. Unai Simon; Azpilikueta, Eric Garcia, Laporte, Jordi Alba; Busquets; Koke, Pedri; Ferran Torres, Morata eta Dani Olmo.\nEpailea. Felix Brych (Alemania).\nOrdua. 21:00 (Tele 5).\nLekua. Wembley estadioa (Londres).]]> https://www.berria.eus/paperekoa/1987/022/001/2021-05-11/ez_dut_sinesten_nire_erreferente_izan_direnen_mailan_nagoenik.htm Tue, 11 May 2021 00:00:00 +0200 Aitor Manterola https://www.berria.eus/paperekoa/1987/022/001/2021-05-11/ez_dut_sinesten_nire_erreferente_izan_direnen_mailan_nagoenik.htm\nZazpigarren liga zuretzat ere bada.\nErraz esaten da, baina azken urteetan oso denboraldi onak ari gara egiten, eta sasoi guztietan irabazi dugu tituluren bat edo gehiago. Oso pozik nago arrakasta horiek bizi izateagatik, eta irabaz ditzagula gehiago.\nErraz esaten da, bai, baina egitea ez da hain erraza. Zer dago, adibidez, liga titulu honen oinarrian?\nAzken urteetako arrakastak lortzeko, aurretik sekulako lana egin zen, nahiz eta urte horietan ez zen irabazi. Hau guztia haren fruitua da. Denboraldiro erronkak jartzen ditugu, eta Espainiako lehiaketa guztiak irabazten saiatzea izaten da gure asmoa. Horretarako prestatzen dugu taldea; horretarako osatzen du taldea klubak, eta orain, horrela segitzea da erronka.\nZeinen garrantzitsua den klubak bidea garbi izatea, ezta?\nBide bat hartu zuen duela urte asko, eta erronka da hor segitzea. Aurrekontuak ematen duena ematen du, eta saiatzen da hor sartzen kluba, ahalik eta talderik lehiakorrena osatzeko.\nEspainiako lehiaketetan erronkak betetzen ari zarete, baina Europan gehiago kostatzen ari zaizue.\nBai. Sartu izan gara multzoen fasean, baina sasoi honetan ez, eta urrats txiki hori falta zaigu. Txikia bezain handia, aldi berean. Azkenean, koska handia dago. Baina uste dut oraintxe harrapatu izan bagenu Europa Ligako kanporaketa [Errusiako Zvezdaren aurka galdu zuten] pasatzeko moduan izango ginela. Taldeak aurrerapauso handia eman du ordutik.\nBeste heldutasun eta lasaitasun batekin ari zarete orain, ezta?\nSegurtasun aldetik aldaketa handia egin dugu. Sasoiaren hasieran, nik neuk ez nuen taldea elkar hartuta ikusten; koordinazioa falta zitzaigun. Uste dut jokalari askok pausoa eman dutela aurrera, eta orain ari dira erakusten zergatik dauden Bera Beran. Hobekuntzaren gakoetako bat hori da. Imanol [Alvarez, entrenatzailea] jokalari guztiak ari da erabiltzen, eta jokoan ez da nabaritzen ari. Hori ere gakoa da. Ateratzen dena ateratzen dela taldearen mailak ez du behera egiten. Jokalari kopuru handiagoa daukagu beste taldeen aldean, eta horrek abantaila ematen digu.\nAbantaila bai luzera begira, baina denboraldiaren hasieran ez, nonbait. Espainiako Superkopa eta Kopa irabazi ezinda geratu zineten. Nola barneratu zenuten taldean?\nKolpe gogorrak izan ziren, bi titulu irabazi ezinda geratu ginelako. Kopan, final-laurdenetan kalera joatea gogorra izan zen. Taldea osatu gabe harrapatu gintuen, baina Elxek merezita irabazi zigun. Lan handia egin beharko genuela jabetu ginen. Gero etorri zen beste kolpea, Superkopakoa, Malagaren aurkakoa. Kale egin genuen. Baina taldea ez zen erori; lanean jarraitu genuen, eta orain jaso dugu fruitua.\nGaltzea pizgarri ere izan daitekeela, alegia.\nHori da. Baina zalantzekin ere hasi ginen, eta hori ezin da ukatu. Batek baino gehiagok pentsatu zuen aurten ez genuela maila emango. Baina balio izan zigun gure artean hitz egiteko, eta denaren bila joan ginen. Garbi genuen zertarako gai garen. Uste dut oraingo gure maila ez dutela ligako beste talde askok emango.\nEzta Kopan ere?\nEspero ezetz. Hil ala biziko lehiaketa da, eta edozer gerta daiteke. Baina oso maila onean iritsiko gara [maiatzaren 21etik 23ra da, Telden, Kanaria uharteetan]. Aukerak baditugu irabazteko, eta azkenaldian bezala jokatzen badugu, aukera handiak dauzkagu Kopako titulua Donostiara ekartzeko.\nAurkari zaila tokatu zaizue: Malaga. Baina haiei zailagoa?\n[Barrezka]. Ez dute nahiko gure aurka jokatu, baina egia da guk ere beste aurkari bat nahiagoko genukeela. Kopa berezia da, ezberdina; beste giro bat egoten da.\nLastima Donostian ez izatea, azkenean.\nBai, baina ea datorren denboraldian hemen jokatzen dugun. Ilusioa egiten dit. Gertuena Barakaldon jokatu genuen, eta oso giro berezia izan zen, eta ea hemen ere halako erantzuna dagoen datorren urtean. Ea zaleak kiroldegietara sartzeko moduan diren ordurako.\nTenerifen zaleak izango dira harmailetan, ia denboraldi guztian ez bezala. Aldaketa hori antzeman egin dezakezue?\nAzkenaldian, partida bat edo beste izan dugu zaleekin, baina ohitu egin gara harmailetako isiltasunera. Gure garrasiak inoiz baino gehiago entzuten dira orain. Dena dela, pozgarria da zaleak izatea Kopa honetan. Azken batean, kirolak berezko saltsa galtzen du zalerik gabe.\nLarunbateko ospakizunetan, zuen atzean harmailak hutsik ikusteak tristura eragiten zuen.\nBeroketan pentsatu nuen egoera normala balitz harmailak beteta egongo zirela. Pena ematen du horrela ez izateak, eta momentu ederrak gure zaleekin ezin elkarbanatzea. Hala ere, iaztik hona aurrera egin dugu, orduan bakoitzak bere etxean ospatu behar izan genuelako ligako titulua. Bagenuen gogoa kantxan ospatzeko.\nZaleen artean, etxekoak ere falta. Hori ere eramaten zaila, ezta?\nBai. Etxekoei eta lagunei ere aparteko ilusioa egiten die guk irabazteak. Nire aitona-amonak jarraitzaile sutsu bihurtu dira, eta polita da haiek harmailan ikustea. Gainera, aitona erraz hunkitzekoa da. Ea laster ditugun bueltan.\nEtxekoak dira, gainera, zuen petral usainak pairatzen dituztenak gauzak okertzen zaizkizuenean.\nHaiek jan behar izaten dute dena. Denboraldiaren hasierako bolada txarrean, nire petralaldiak neurekin eramaten nituen etxera, eta etxekoak beti laguntzeko prest izan nituen. Une gozoak gozatzea ere merezi dute.\nUne gozo asko bizi izan dituzu zuk taldean 2012ko urrian debuta egin zenuenetik. Hemen ikusten duzu zeure burua gerora ere?\nZortekoa naiz horrelako klub bat etxe ondoan edukitzeagatik, eta nire kluba bezala sentitzen dut, Usurbilekoan hasi banintzen ere. Azkenean, profesionaltasun eta kirol mailaren aldetik, talderik onenean nago, eta ez dut inora mugitzeko asmorik.\nHonaino heltzeko, Bera Beran hasi egin behar izan zenuen, eta zer ikusten duzu atzera begiratuta zeure burua ikustean?\nOrdu pila bat entrenatzen, eta une txarrak ere bai. Jokalari gisa hazten laguntzen dizutenak akatsak izaten dira askotan. Zortekoa izan naiz entrenatzaile guztiek konfiantza eman didatelako. Azken urteetan ere asko ari naiz jokatzen, eta beti joaten naiz entrenatzera ikasteko gogoarekin, inoiz ez delako berandu ikasteko.\nBeti dago zer emana taldeari.\nKapitainetako bat ere bazara.\nGarrantzitsua da datozen jokalariei Bera Beraren balioak erakustea, eta horretan ari gara Alba [Menendez], Maitane [Etxeberria] eta hirurok. Klubak lan handia egin du bereak dituen balioei eusten: lana, sakrifizioa eta profesionaltasuna. Askotan falta izaten da azkeneko hori, gure kirolak ez duelako baliabide ekonomiko nahikorik, baina gure kluba horren bila joaten da, eta eredugarri da horretan.\n«Profesionaltasuna», esan duzu. Pentsatzen dut esan nahi duzula eskubaloitik bizi gabe dena ematea zer den, ezta?\nZorteko gara Bera Berak aukera ematen digulako eskubaloitik bizitzeko jokalari garen bitartean. Hortik aurrerako ez du ematen, jakina. Erronka da beste klubak ere gure profesionaltasun maila horretara heltzea, baina, zoritxarrez, urruti gaude oraindik.\nBera Beraren balioak zuri irakatsi zizkizutenak ez ziren edozein: Matxalen Ziarsolo, Eider Rubio eta beste hainbat.\nKapitain eredugarriak izan nituen, bai. Azkenean, garbi izan behar dugu ez garela futbolariak, ezta gizonezkoak ere. Uneko gauza da hau, eta gozatu egin behar dugu, oso jende gutxik izaten duelako gustatzen zaion horretatik bizitzeko aukera. Guri esaten ziguten, eta guk ere esaten diegu gazteei, etorkizuna gogoan izateko, eta ikasketei eusteko. Kirola eta ikasketak uztar daitezke, eta, beste batzuek lortu dugun bezala, oraingo gazteek ere zergatik ez? Ondo antolatzea eta sakrifikatzea da oinarria.\nZenbat bidaia, ezta? Erizaintza ikasketetako apunteekin gora eta behera zure kasuan.\nBai, eta asteburuetan, etxean geratu behar aste barruan ez nuelako astirik izaten ikasteko. Eta bitartean, lagunak kalean. Azkenenean, lehentasunak jarri behar direnean jarri egin behar dira, eta denborarekin, ahaleginak saria ematen du.\nOrain zauden lekura heltzeko badela sakrifizio ugari.\nBai. Goizetan unibertsitatera joaten nintzen, eta arratsaldetan, entrenatzera. Lanak-eta ahal nuenean egiten nituen. Baina ez nuen sufritu. Gustura egiten nituen bi gauzak: gustuko tokian aldaparik ez.\nMatxalen, Eider, Eli Pinedo, Reyes Karrere... Eta ibilian-ibilian, zerrenda luzean, Esther Arrojeria. Zu ere erreferente.\nEz dut sinesten, edo kosta egiten zait horien mailan nagoela sinestea ere. Haiekin entrenatzen hasi nintzenean, neure buruari esaten nion nora nindoan. Usurbilen nenbilela pentsatu ere ez nuen egiten Bera Beran ariko nintzenik, baina urteak aurrera zihoazen bezala, haien lekua hartzen joan ginen Alba, Maitane eta ni. Ea gai garen balio horiek gazteei ondo erakusteko, haiek guri irakatsi zizkiguten bezain ondo.\nHonezkero begiz jota izango dituzue zein datozen onak.\nBai, eta lan egitearen balioa denek garbi dute. Luzerako dago Bera Bera, gerra emateko prest.\nUsurbil aipatu duzu, eta zer litzateke Bera Bera harrobi hori eta Gipuzkoako beste herri batzuetako haztegi horiek gabe?\nUsurbilen asko bizi izan da beti eskubaloia, Zarautzen edota Zumaian bizi izan den bezala, beste herri batzuk ere aipatzearren. Hain herri txikia izanda, ume asko kiroldegian batzen ginen larunbatero eskubaloia ikustera, eta hortik datorkit zaletasuna. Anai-arrebek ni baino lehen jokatu zuten, eta txikitatik jandako hori guztia azaldu egin da nire kasuan. Balioa eman behar zaie Gipuzkoako klubei, sekulako lana egiten dutelako haurrekin eta gaztetxoekin. Horiek gabe ez ginen asko izango Bera Bera eta Bidasoa, eta eskerrak eman behar zaizkie. Jende asko ari da musu-truk lanean, eta sekulako balioa du lan horrek.\nJokatzeari uzten diozunean hor ikusten duzu zeure burua?\nJarraitzaile izango naiz, baina harmailatik. Neure burua erizain ikusten dut erietxe batean, nire lanorduak eginez. Entrenatzaile ez naiz ikusten; ez zait gustatzen. Uste dut ez dudala balioko. Gero auskalo, baina ez dut neure burua oso sartuta ikusten eskubaloi munduan.\nErizaintza, erietxeak... Zer gogoeta ari zaizu eragiten COVID-19aren pandemia?\nEz dut lehen lerroan bizi, baina ezagutzen ditut ZIUetan dabiltzanak. Nagore Arizaga taldekide ohia ibili zen, eta egun guztiak gogorrak direla esaten zidan. Azkenean, mundua geratu zen kolpetik, eta beti iruditu izan zait pelikula batean gaudela. Bi hilabete pasa etxean egon ginen. Gizartearen ohiturak aldarazi ditu, eta espero dut onerako bilakaera ekartzea. Bestelakoan, lehenbailehen buelta gaitezen betikora, gogo handia dago eta.\nTaldeko kirolean eta herrian kaltea eragiten ari da: gaztetxo batzuek utzi egin dute, edo entrenatzera joateko diziplina galdu dute. Zer esango zenieke gaztetxo horiei?\nUrte zaila izan da herriko kiroletan: oraintxe entrenatu daiteke, oraintxe ez. Horrela errazagoa da gaztetxoak nazkatzea, eta klubek egin beharko genuke kanpainaren bat. Guk landu genuen bideo bat arlo horretan. Espero dezagun datorren denboraldia normala izatea, eta gaztetxo horiek berreskuratzen joatea kirolerako.]]> https://www.berria.eus/paperekoa/1909/020/001/2021-05-05/lehengo_ziurtasunak_oraingo_galderak.htm Wed, 05 May 2021 00:00:00 +0200 Aitor Manterola https://www.berria.eus/paperekoa/1909/020/001/2021-05-05/lehengo_ziurtasunak_oraingo_galderak.htm\nBigarren B Mailan zegoen Eibar Garagarza kirol zuzendari izendatu zutenean, 2011n. Aurreneko erabakia: «Aurrekontua murriztu behar dugu, eta taldea gaztetu». Manix Mandiolak jarraitu zuen entrenatzaile. Aldaketa gero etorri zen, hurrengo denboraldian: Gaizka Garitano jarri zuen, bigarren taldea zuzendu eta gero. 2013an jo zuen Bigarren Mailaren goia taldeak: Dani Garcia, Yuri, Ander Capa, Xabi Irureta, Jon Errasti, Txema AÃ±ibarro, Mikel Arruabarrena, David Mainz eta beste hainbat ziren jokalariak. Euskal Herrikoak asko. Beste talde batzuetatik utzitakoak ere bai, dirurik ezean horrexek izaten segitzen baitzuen Eibarren filosofia. Javi Perez lehenagoko kirol arduradunaren bidean segitu zuen Garagarzak.\nZalantzarik uzten ez duena da azken denboraldietan ez duela asmatu funtsezkoak izandako jokalarien ordezkoak ekartzen. Hala ere, errendimendu horretan mila aldagai egon daitezke, eta ez bakarrik jokalarien maila. Atentzioa ematen duen bestea da aspaldian maila onik eman ez duten hainbat jokalari taldean daudela. Zer pentsatzen du horri buruz Garagarzak? Azkenean, gauza bat garbia da: kirol emaitzak ez dira onak, eta orduan sortzen dira zalantzak. Garagarzak orain arte egin izan dituen akatsak emaitza onek estali dituzte. Orain, fokua begira du. Badoa, eta harekin doaz zalantzen erantzunak.]]> https://www.berria.eus/paperekoa/4119/024/002/2021-05-04/aro_baten_amaiera.htm Tue, 04 May 2021 00:00:00 +0200 Aitor Manterola https://www.berria.eus/paperekoa/4119/024/002/2021-05-04/aro_baten_amaiera.htm\nDuela hamar urte hartu zuen Garagarzak oraingo ardura. Aurretik, beheko mailetako entrenatzaile eta koordinatzaile izan zen, baita lehen taldeko bigarren entrenatzaile ere. Eibarren hasi aurretik, hainbat klubetan izan zen entrenatzaile Mutrikukoa (Gipuzkoa). Haren aginduetara, Eibar Bigarren B Mailatik Bigarren Mailara igo zen lehendabizi 2013an, eta hurrengo sasoian, inork espero ez zuena lortu zen: Lehen Mailara igotzea. Bi lorpen horiek Gaizka Garitano entrenatzaile zela erdietsi zituen klubak.\nOrdutik dabil Lehen Mailan Eibar, aurreneko sasoian zelaian mailan galdu bazuen ere. Baina bulegoetan berreskuratu zuen, Elx jaitsi zuelako Ligak, auzi ekonomiko bategatik. Lehen Mailako bigarren denboralditik orain arte, Jose Luis Mendilibar da entrenatzailea, eta denboraldi honetan dabil estuen taldea mailari eusteko: azkena da lau jardunaldi falta direla, eta lau puntura du sasoiko helburua betetzeko aukera.\nGaragarza da Espainiako bi ligetan (Lehen eta Bigarren Maila) denbora gehien daramana kirol zuzendari lanetan klub berean, eta haren lan onak oihartzuna izan du. Garagarzaren ardurapean, klubak jokalariak ekartzeko zeukan filosofia aldatu egin da urteen joanean; batez ere, Lehen Mailara igo zenetik. Ordura arte, ohikoa izaten zen beste taldeek utzitako hainbat jokalari aritzea Eibarren, eta ia denboraldi guztietan, jokalari berri asko ekarri behar izaten zen. Lehen Mailara igota, eta diru sarrerak ugaritu egiten direla baliatuta, Eibarrek jokalariak fitxatzeari ekin zion ia kasu gehienetan, Garagarzak berak esaten zuen bezala, «patrimonioa izateko klubak». Dirua gastatu ere egin du urte hauetan jokalariak ekartzeko, lehen ia pentsaezina zena Eibarren. Erostearekin batera, salmentak ere izan dira urte hauetan. Orain arteko salmentarik garestiena Joan Jordanena izan da. Kataluniarra Espanyoletik ekarri zuen, maila oso ona eman zuen azken denboraldian, eta Sevillak eraman zuen, 14 milioi euro ordainduta.\nEz da Garagarza izango Eibarren segituko ez duen bakarra, Mikel Martija idazkari teknikoak ere ez baitu luzatuko ekainaren 30ean bukatuko zaion kontratua.]]> https://www.berria.eus/paperekoa/1941/032/001/2021-05-02/super_amara_bera_berak_ia_irabazita_dauka_liga.htm Sun, 02 May 2021 00:00:00 +0200 Aitor Manterola https://www.berria.eus/paperekoa/1941/032/001/2021-05-02/super_amara_bera_berak_ia_irabazita_dauka_liga.htm\nZubileta Evolution Zuazok Lehen Mailan jarraituko du datorren sasoian ere, atzo Kordoban irabazi izanak (23-30) hori bermatu baitio. ]]> https://www.berria.eus/paperekoa/2072/021/001/2021-04-28/bi_taldeen_egoerak_ez_dauka_itxura_onik.htm Wed, 28 Apr 2021 00:00:00 +0200 Aitor Manterola https://www.berria.eus/paperekoa/2072/021/001/2021-04-28/bi_taldeen_egoerak_ez_dauka_itxura_onik.htm\nBi taldeak zulo-zuloan zergatik dauden aztertzen hasita, Txakartegik bereizi egin ditu bien egoerak: «Bilbo Basketek oso zorte txarra izan du lesioekin, eta jokalari asko ez daude ohituta jaitsierako lekuetan lehiatzen. Gipuzkoa Basket hasieratik uste zen egoeran dago, baina ondo ari da borrokan, eta ACB ligan ez dago talderik hainbeste eman duenik hain gutxirekin. Pena izan da aurkari zuzenekin galtzea».]]> https://www.berria.eus/paperekoa/1893/026/001/2021-04-23/kolpea_jo_du_realak.htm Fri, 23 Apr 2021 00:00:00 +0200 Aitor Manterola https://www.berria.eus/paperekoa/1893/026/001/2021-04-23/kolpea_jo_du_realak.htm\nBosgarren lekuaren jabe egin da berriz ere Reala, eta bere esku du Europa ligan aritzea. Azkeneko sei partidetan kale ez egitea nahikoa du. Aukera ederra du.]]> https://www.berria.eus/albisteak/196650/realak_kolpea_jo_du.htm Thu, 22 Apr 2021 09:30:20 +0200 Aitor Manterola https://www.berria.eus/albisteak/196650/realak_kolpea_jo_du.htm\nPartidak nolakoak izango diren asma daiteke kasu batzuetan, aldagai batzuen arabera: bi taldeen jokatzeko modua, hamaikakoak eta abar. Gaurkoak bazuen ero samarra izango zen traza jokatzen hasi aurretik. Batez ere, Celtak erasoan jokatzeko duen moldeagatik, jokalari askorekin jotzen baitu gora, atzealdean zuloak utziz. Realak atera duen hamaikakoak sua harrotzeko bidea ireki besterik ez du egin, Imanolek batera jarri baititu Januzaj, Portu, Isak eta Carlos Fernandez, euskarriak Gebara eta Guridi zirela. Eta bai, ero hasi da partida. Horrelakoa izan da lehen zatia. Paseak elkarri kateatu ezinda aritu dira bi taldeak. Normala ere bai, hain bizi jokatuta. Kontua da Celtak sartu duela lehen gola, 22. minutuan, Hugo Mallok, buruz korner batean. Berehala erantzun dio Realak, Portuk eraso bizi batean berdindu egin baitu. 25. minutuan gertatu da. Handik lau minutura, penaltia hutsegin du Isakek, gero Januzajk egin ez duena hamar minutu geroago. Irauli egin du emaitza Realak, Celtak utzitako zuloak baliatuz, Carlos Fernandez punta-erdi lanetan dotore ari zela, eta aldea handitzeko moduan ere izan da. Baina 2-1ekoarekin joan dira atsedenaldira.\nRealak ikusi du partidak kontrol handiagoa behar zuela, eta lehen zatian baino gorago sakatzen hasi zaio Celtari. Galiziarrak Remiroren atetik urrun ziren, eta etxekoak, aldiz, gertu Ivan Villarren atetik. Portuk zutoinera bota du, eta horixe izan da aukera garbiena. Baina emaitza ez da aldatu, eta, pixkanaka, galiziarrak baloiaren jabe eginez gorantz hasi dira. Aukera garbirik sortu gabe.\nBosgarren lekuaren jabe egin da berriz ere Reala, eta bere esku du Europa ligan aritzea. Azkeneko sei partidetan kale ez egitea nahikoa du. Aukera ederra du.]]> https://www.berria.eus/paperekoa/2220/026/002/2021-04-22/bide_onean_segitzen_du_alavesek.htm Thu, 22 Apr 2021 00:00:00 +0200 Aitor Manterola https://www.berria.eus/paperekoa/2220/026/002/2021-04-22/bide_onean_segitzen_du_alavesek.htm Osasunak salbazioa ziurtatu du, eta Athleticek ezinean segitzen du Bizi hasi zen partida. Ezin biziago, baina etxekoak hasi orduko hiltzeko arriskuarekin. Izan ere, 40. segundoan, Chukwuezeren burukada Laguardiak atera zuen ateko marran. Alavesek ere hortzak erakutsi zizkion Vila-reali, aukera garbirik sortu gabe izan bazen ere hamahirugarren minutura arte. Bi taldeak ari ziren erraz gainditzen aurkaria. Etxekoen lehen aukera garbia Joseluk izan zuen hamahirugarren minutuan, kontraeraso batean, baina Rullik urrundu zion jaurtiketa. Handik bi minutura, kanpotarrak baloiarekin jolasean ari zirela area barruan, Alavesekoek baloia lapurtu, eta Joseluk jaurti zuen berriz ere; Rulli jarri zitzaion parean, bigarrenez. Segituan, Gerard Morenok egin zuen jaurtiketa area barrutik, baina kanpora bota zuen. Hurrengo jokaldian sartu zuen gola Alavesek. Aldeko alboko sake batean, kanpotarren zelaian, bizi ibili zen Lucas Perez espaziora puskatzen, eta Riojari eman zion baloia. Horren erdiraketa Jotak errematatu zuen, oker, bigarren zutoinaren inguruan. Burukada txarra pase on bilakatu zen, beste zutoinetik gertu Joseluk bultza egin zuelako baloia sarera. Talde handi baten aurka aurretik jartzea lortu zuen Callejaren taldeak. Ikusi gehiago: Europarako bidean segitu nahi du Realak; salbaziora gerturatu Eibarrek Lerroak atzeratu zituen hortik aurrera etxeko taldeak, eta Unai Emeryren taldea egin zen baloiaren jabe. Gero eta jabetza luzeagoak egiten hasi zen 30. minututik aurrera, eta Alaves ez zen atzetik ateratzen: aurkariak presioa egiten ziolako baloia galdu berritan, edota baloia erraz galtzen zutelako jokalariek erabaki txarrak hartzeagatik. Aukerak sortzen hasi zen kanpoko taldea, eta Pachecok azaldu behar izan zuen berdinketa galarazteko. Lehen zatiaren akaberan lortu zuen Alavesek zulotik ateratzea, pare bat kontraerasotan. Berdinketari, erantzuna Bigarren zatiaren hasiera garrantzitsua zen etxekoentzat, jakina baitzen Vila-real indartsu aterako zela berdinketaren bila. Eutsi beharra zeukan Alavesek, eta aurkaria goian estutzera atera zen, zuloan ez sartzeko. Baina 50. minutuan, erasoan galdu behar ez zen baloia galduta, aukera eman zion Vila-reali areara gerturatzeko, eta Gerard Moreno-Alcacer bikoak bat egin zuen; gola Alcacerrek. Berriz azaldu zen aurrelaria, baina Pacheco bikain aritu zen. Lucas Perez kendu zuen Callejak, zelai-erdia indartzeko Pere Ponsekin, eta berdindu egin zen partida minutuak aurrera joan ahala. Etxekoen aukerak geldikako jokaldietan iritsi ziren, baina erremate parea ez ziren atera joan. Bai, ordea, Edgarren zartako bikaina 80. minutuan, Joseluren erdiraketa baliatuz eskuin hegaletik. Garaipenaren gola izan zen. ]]> https://www.berria.eus/paperekoa/1870/029/001/2021-04-22/beldurrik_gabe_jokatu_behar_dugu.htm Thu, 22 Apr 2021 00:00:00 +0200 Aitor Manterola https://www.berria.eus/paperekoa/1870/029/001/2021-04-22/beldurrik_gabe_jokatu_behar_dugu.htm\nHaien aurrekontua eta gurea alderatzen hasten bagara, begi bistakoa eta agerikoa da alde handia dagoela. Baina beste kontu bat ere badago: guk galdu egiten ditugu partida batzuk galdu behar ez genituenak. Ez gara erregularrak izan batzuetan. Dena dela, partida horiek irabazita ere, aldea aterako ziguten, ez pentsa.]]> https://www.berria.eus/albisteak/196581/bide_onean_segitzen_du_alavesek.htm Wed, 21 Apr 2021 23:26:37 +0200 Aitor Manterola https://www.berria.eus/albisteak/196581/bide_onean_segitzen_du_alavesek.htm https://www.berria.eus/paperekoa/1877/019/001/2021-04-21/haustura_izan_da_superligan.htm Wed, 21 Apr 2021 00:00:00 +0200 Aitor Manterola https://www.berria.eus/paperekoa/1877/019/001/2021-04-21/haustura_izan_da_superligan.htm L'Equipe Frantziako kirol egunkarian. Ez du asko iraun Superligaren egitasmoak. Igandean eman zuten sorreraren berri hamabi klub fundatzailek. Txapeldunen Liga ordezkatzea dute asmo, eta, igande gauean, talde hauek eman zuten aurrerapausoa: Ingalaterratik, Arsenal, Chelsea, Liverpool, Manchester City, Manchester United eta Tottenham; Italiatik, Inter Milan, Juventus eta Milan; eta Espainiako Ligatik, Atletico Madril, Bartzelona eta Real Madril. Beste hiru talde berehala batuko omen zaizkie, eta bat PSG litzateke. Hogeikoa litzatekeenez txapelketa berria, beste bost taldeak gonbidapen bidez erakarriko lituzkete. Denera, 197 partida jokatuko lirateke. Superligako sustatzaileek honela arrazoitu zuten erabakia: «Pandemia dela-eta Europako egungo futbolak duen ezegonkortasun ekonomikoari emandako erantzun bat da. Urteetan izan da lehiaketa berriaren sortzaileen asmoa Europako lehiaketen kalitatea eta intentsitatea hobetzea, eta, bereziki, txapelketa bat sortzea klub eta jokalari onenek elkarren aurka jokatzeko aukera gehiago izan dezaten» UEFAk berehala egin zien mehatxua klub horiei: «Superliga ez da solidarioa, zinikoa baizik. Talde horiek ezingo dute beste lehiaketetan parte hartu, ez herrialdeetakoetan, ez Europakoetan, ez eta mundu mailakoetan ere, eta jokalariek selekzioekin jokatzeko aukera gal lezakete». Zer dago atzean? Superligaren sorrerak ez zuen ezustean harrapatu Gorka Leunda (Donostia, 1975), Avento Kirol Aholkularitzako kidea. Berripaper honetan aurreratu zuen duela hilabete batzuk klub aberatsenek zerbait egingo zutela, pandemia egoeran diru galera handiak izaten ari direlako. Horren barruan ikusten du liga berria eratzea: «Talde handi horien estrategia bat da dirua eta boterea berreskuratzeko», esan dio BERRIAri. 7.000 miloi euroren irabaziak aurreikusten dituzte lehiaketa berriaren sortzaileek. Leundak uste du alde guztiak konpondu egingo direla [atzo gaueko arrakalaren aurretik egindako balorazioa da]: «Uste dut ados jarriko direla». Oraintxe, galtzen aterako litzatekeenari ere komeni zaiolako iraultza honi neurria jartzea: «Batez ere, UEFAren eta federazioen sistemaren kaltetan da. Haiena da nazioarteko txapelketen kudeaketa eta antolaketa. Eta dirua, jakina». ]]> https://www.berria.eus/albisteak/196506/haustura_superligan.htm Tue, 20 Apr 2021 23:02:25 +0200 Aitor Manterola https://www.berria.eus/albisteak/196506/haustura_superligan.htm https://www.berria.eus/paperekoa/1893/024/001/2021-04-20/superligaren_sorrerak_arrakala_sortu_du_europako_futbolean.htm Tue, 20 Apr 2021 00:00:00 +0200 Aitor Manterola https://www.berria.eus/paperekoa/1893/024/001/2021-04-20/superligaren_sorrerak_arrakala_sortu_du_europako_futbolean.htm\nHogei taldeko lehiaketa nahi dute, eta gainontzeko bostak gonbidapenekin osatuko dituzte. Liga itxia izango da, eta denboraldiro bost talde berrirekin osatuko dute, bakoitzaren emaitzen arabera aukeratuak izango direnak. Hogei taldeak hamarreko bi multzotan banatuko dituzte, eta joan-etorriko ligaxka jokatuko dute. Multzo bakoitzeko lehen hiru sailkatuak final-laurdenetara joango dira, eta bi laugarrenek eta bi bosgarrenek kanporaketa bidez zehaztuko dute zein beste bi talde sailkatuko diren final-laurdenetarako. Denera, 197 partida jokatuko dituzte.\nSuperligako sustatzaileek igandean eman zuten lehiaketa berria eratutzat, eta honela arrazoitu zuten erabakia: «Erantzun bat da Europako egungo futbolak bizi duen ezegonkortasun ekonomikoaren aurrean, pandemia dela eta. Urteetan izan da lehiaketa berriaren sortzaileen asmoa Europako lehiaketen kalitatea eta intentsitatea hobetzea, eta, bereziki, txapelketa bat sortzea, klub eta jokalari onenek aukera gehiago izan dezaten elkarren aurka jokatzeko». Superliga egiten bada, ez liokete uko egingo beren herrialdeetako ligei. Baldin eta UEFAk uzten badie.\nEgitasmo berriak bete-betean jo du Europako futbol federazioak bere gain hartzen dituen erakundearen aurka, eta haren erantzuna oso gogorra izan da. Igandean bertan kaleratu zuen oharra UEFAk: «Superliga ez da solidarioa, zinikoa baizik. Talde horiek ezingo dute beste lehiaketetan parte hartu, ez herrialdeetakoetan, ez Europakoetan, ez eta mundukoetan ere, eta baliteke jokalariek selekzioekin jokatzeko aukera galtzea». Alexander Ceferin presidenteak atzo hitz egin zuen: «Europako lehiaketetan jokatzeko aukerak kirol merituen araberakoa izan behar du, orain arte bezala. Talde guztiek jokatu behar dute denen kontra». Gogor jo zuen Superligakoen aurka: «Aberatsak dira, eta, hala ere, diru gehiago nahi dute».\nAuzi honen oinarrian dirua dago, eta eztabaida eragin duen beste gai bati ere egin zion aipamena: «UEFAk irabazten duen dirua Europa osoan banatzen dugu. Diru sarreren %90 futbolera itzultzen da». Superligakoen iritziz, ordea, orain banatzen dena baino diru gehiago banatuko dute haiek lehiaketa berriarekin: «Gure asmoa da diru gehiago ateratzea futbolaren piramide osoaren mesedetan, kalitatezko partiden bitartez, eta, ondorioz, diru baliabide gehiago izango da futbolean, oro har». Bide horretatik jo zuen atzo Florentino Perez Real Madrileko presidenteak eta Superligako buruak: «Futbolari lagundu nahi diogu». Balizko laguntza hori banatzeko, dirua sortu behar lehendabizi, eta, sortu baino gehiago, eman egingo die lehiaketa berriko sortzaileei JP Morgan AEBetako banketxeak: bakoitzari 3.500 milioi euro, azpiegiturak hobetzeko eta pandemiak eragindako zuloei aurre egiteko.\nEta emakumezkoen futbola? Horretaz ere bazioen zerbait Superligaren igandeko oharrak, hitz edo asmo onekin: «Emakumeen futbolak aurrera egitea nahi dugu, garatzen jarrai dezala, eta gure asmoa da lehiaketa hori ere ahalik eta lasterren abiatzea».\nLiga berriaren sorrerak erreakzio andana eragin du, eta ez aldekoak, gehienen kasuan. UEFArekin bat eginez, FIFA Nazioarteko Futbol Federazioak kontra egin du. Europako herrialdeetako hainbat federaziok ere beste horrenbeste egin dute, baita zenbait jokalarik ere: besteak beste, Ander Herrerak. PSGn ari da, eta Athleticeko jokalari ohia da: «Futbol herrikoiaz maitemindu nintzen, nire bihotzeko taldea handienen aurka lehiatzen ikustearen ametsarekin. Superligak aurrera egiten badu, amets horiek amaituko dira. Txapeldunen Liga hobetu batean sinesten dut, baina ez nago ados aberatsek jendeak sortutakoa lapurtu nahi izatearekin», idatzi zuen sare sozialetan. Euskal Herriko Lehen Mailako klubek, Alavesek, Athleticek, Eibarrek, Osasunak eta Realak ere kontrako iritzia eman zuten. Sir Alex Fergusonek ere bai: «Aberdeeneko entrenatzaile gisa Errekopa irabaztea Everest eskalatzea bezalakoa izan zen. Superliga da Europako futbolaren 70 urteko alditik banatzea».\nTxapeldunen Liga berria\nUEFAk Txapeldunen Ligaren formatu berria aurkeztu zuen atzo. 2024an hasiko da, eta 36 taldek jokatuko dute (orain 32 dira). Talde bakoitzak hamar partida jokatuko ditu beste hainbaten aurka, eta aurreneko zortziak final-zortzirenetarako sailkatuko dira. Bederatzigarren eta 24. postuen artean geratzen direnek kanporaketak jokatuko dituzte, joan-etorrikoak, final-zortzirenetako beste lekuen bila. 225 partida lirateke; egun, 125 dira.]]> https://www.berria.eus/paperekoa/1959/024/002/2021-04-20/ametsak_ere_lapurtu_dizkigute.htm Tue, 20 Apr 2021 00:00:00 +0200 Aitor Manterola https://www.berria.eus/paperekoa/1959/024/002/2021-04-20/ametsak_ere_lapurtu_dizkigute.htm\nBazen gure herrian Miren Torre izena zuen zale bat, eta bere bihotzeko taldea erasoan zenean, honela oihukatzen zuen, puroa eskuan zuela: «Han, han, han, han!». Han daramate, bai, bahituta, zaleen eta herriaren futbola. Negozioaren izenean orain ere. ]]> https://www.berria.eus/albisteak/196392/beste_maitale_bat_behar_du_athleticek.htm Sun, 18 Apr 2021 09:17:20 +0200 Aitor Manterola https://www.berria.eus/albisteak/196392/beste_maitale_bat_behar_du_athleticek.htm https://www.berria.eus/paperekoa/1932/020/001/2021-04-18/beste_maitale_bat_behar_du.htm Sun, 18 Apr 2021 00:00:00 +0200 Aitor Manterola https://www.berria.eus/paperekoa/1932/020/001/2021-04-18/beste_maitale_bat_behar_du.htm\nAthleticentzat txapelketa kutuna zen behinola Espainiako Kopa. 24 titulu dauzka. Bada zerbait. Baina orain madarikazioaren itxurako zerbait bihurtu zaio. Beste final bat galdu zuen atzo, azken bederatzi urteetan bosgarrena, eta berriz ere Bartzelona borrero: lau aldiz kendu dio garailearen loria bost final horietan. Sevillako Cartuja estadioan, 0-4 irabazi zion.\nBigarren zatian hamahiru minututan sartu zizkion lau golak Ronald Koemanen taldeak Marcelino Garcia Toralenari: 59.ean egin zuen lehendabizikoa Griezmannek, eta 62.ean De Jongek. Messik egin zituen beste biak 67.ean eta 72.ean.\nPartidaren hasieran egin ez zuena egin zuen Bartzelonak hor: asmatu. Lan txarrak izango zituela ematen zuen bosgarren minutuan De Jongek zutoinera jaurtiketa egin zuenean, eta bi geroago, Destek kanpora bota zuenean baloia. Antzekoak izan ziren bi jokaldiak: Bartzelona baloiaren jabe, Busquets eroso asko taldearen jokoa nahi zuen bezala antolatzen, eta Athletic oso atzean defendatzen. Beste arazo bat ere bazuten zuri-gorriek: Iker Muniainen egoera. Hamaikakoan atera zen, baina ez dago ondo giharretatik, eta nahiko lan bazuen barrua ixtetik kanpora heltzen. Hortik sartu zitzaion Bartzelona Athletici lehen zati osoan, eta nabarmena izan zen aurreneko minutuetan. Athleticen susperraldi bakarra falta batean gertatu zen, 11. minutuan. IÃ±igo Martinezek kanpora bota zuen, errazagoa zenean baloia sarera botatzea.\nPlanteamendua atzean sartzea izan zen Marcelinorena, eta halakoetan, ez da aukera asko izaten aurkariaren areara iristeko. Bartzelona nagusi zela horrelako aukera galtzea zama handia da. Hala ere, ezustean, partida parekatu egin zen. Athleticek defentsan bereari eusten zion, baina Bartzelona makal ari zen baloia mugitzen, eta eskuin hegalean, Mingueza atzelariak aritu behar izan zuen jokoa antolatzen. Messi erdian galduta eta ondo lotuta zeukaten Athleticekoek, eta hegaletan, Bartzelonak Dest soilik zuen, atzerago Mingueza, eta nola Busquets ere hobeto estaltzen asmatu zuten zuri-gorriek, Athletic atzean baina arrisku handirik pasatu gabe zebilen.\nOkerrago ibili zen defentsatik erasorako bidean. 41. minutuan bota zioten taldekideek lehen baloia sakonean Williamsi, ordura arteko apurrak oinera emandakoak izan zirelako. Erasoan min emateko aukera batzuk galdu zituzten Marcelinorenek horrela.\nMinutuak aurrera zihoazen, eta Athletic ari zen lortzen nahi zuena: partidan sartuta egotea. Atsedenaldian, gauzak ez zeuden oso garbi, partida nora joan ote zitekeen. Ez zen seinale txarra zuri-gorrientzat. Gero, kolpetik dena hankaz gora joan bazen ere.\nAldaketa txikiak, kalterako\nPentsatzekoa zen bigarren zatia aurrenekoaren berdintsua izango zela, hara non Athletic pixka bat gorago defendatzen hasi zen. Ordurako, Muniain aldagelan zen, ez zelako atera bigarren zatia jokatzera. Lekue atera zuen Marcelinok eskuin hegaleko atzelari lanak egiteko, De Marcos gora pasatu zuen, eta Berenguer jarri zuen kapitainaren lekuan. Messi eskuinetik gehiago azaltzen zen, metro eta leku gehiagorekin Athletic atera egiten zela baliatuz. Berenguer ere kendu zuen Marcelinok, Vesga ateratzeko euskarrian, Unai Lopez ezkerrera pasatuz. Handik etorri zen Griezmannen gola, aurretik Unai Simonek eutsi arren berdinketari, geldiketa izugarriekin. Bigarren gola ezkerretik sartu zion Bartzelonak. Eta etsiak jo zuen Athletic. Messik ikusi zuen gozatzen hasteko unea zela, eta bi gol sartu zituen 67. eta 72. minutuetan.]]> https://www.berria.eus/albisteak/196383/kalejira_zuri_gorria_sevillan.htm Sat, 17 Apr 2021 08:54:42 +0200 Aitor Manterola https://www.berria.eus/albisteak/196383/kalejira_zuri_gorria_sevillan.htm\nRealaren kontrako finalean bezala Sevillako zale zuri-gorriek ez dute huts egin. @berria #BiziAmetsa pic.twitter.com/4L5WXIGZq1 - Ainara Arratibel (@ainaraarratibel) April 17, 2021\nKolore zuri-gorria ez da falta Sevillak @berria #BiziAmetsa pic.twitter.com/QcZXqAVk91 - Ainara Arratibel (@ainaraarratibel) April 17, 2021\nSevillan egun handia behar zuen gaurkoak, Feria ezaguna hasiko baitzen pandemiagatik izan ez balitz. Kalejirak jarri dio musikaren poza eguerdiari. Hainbat herritarrek txalotu egin dituzte Athleticeko zaleak, eta gaur gaueko finalerako zuri-gorriek irabaztea nahi dutela adierazi ere bai. «Ez dugu Bartzelona maite», garbi esan dute batzuek. Hala ere, kopako finalaren berririk ez dute gehienek, eta jende asko dabil kalean, baina Feria ospatzen, murrizketekin bada ere.\nÓscar De Marcos zale taldekoa kideak finalerako giroa berotzen Sevillano. Aitor Manterola lankidearen bideoa. @berria #BiziAmetsa pic.twitter.com/QxKVNvpjK8 - Ainara Arratibel (@ainaraarratibel) April 17, 2021\nBazkariarekin jarraituko dute kalejirakoek, eta, ondoren, Athleticen hotelerantz abiatuko dira, jokalariei animoa eta babesa ematera. Ismael Vega peÃ±ako kide zornotzarrak esan duen bezala, «ea jokalariei iristen zaizkien gure poza, ilusioa, animoa eta indarra».\nIsmael Vega De Marcos taldekoa kidearen adierazpenak bildu ditu Aitor Manterola lankideak @berria #BiziAmetsa pic.twitter.com/TFZK9G7f19 - Ainara Arratibel (@ainaraarratibel) April 17, 2021\n]]> https://www.berria.eus/paperekoa/1877/028/001/2021-04-17/debekatua_beste_bat_galtzea.htm Sat, 17 Apr 2021 00:00:00 +0200 Aitor Manterola https://www.berria.eus/paperekoa/1877/028/001/2021-04-17/debekatua_beste_bat_galtzea.htm\nInformazio osagarria: Bihotzerrea sendatzeko bi hamaikako.\nGaldu ditu lau azken hamabi urteetan. Azkenekoa, duela bi larunbat. Aurreko guztiak gaurko aurkari beraren aurka galdu ditu: Bartzelona. Bada ordua historiari ostikada bat emateko. Debekatua behar luke izan gaurkoa beste final bat gehiago izatea.\nIrabazteko, irabaztera jokatu behar da, eta irabaztera jokatzeko, sinetsi egin behar da lehendabizi. Zergatik ez gaur, finaletan gozatzea zerbait ia utopikoa dela kontuan hartuta? Normalean, ohiko jokoa egin ezin izaten den partida izaten da finala. Aurkariak elkar ondo aztertuta aritzen dira, kasik bestearen indargunea hausteari garrantzia handiagoa emanez norberak garaipeneko bidea irekitzeari baino. Irabazlea irabazlea izaten delako. Ez da izango irabazle polita edo irabazle zatarra.\nGogoaren indarra dio Cartuja estadioan Athleticek ezarri dituen oihal zati handietako batean. Ez dira bi hitz solte. Jokalari zuri-gorriek gogoa eduki behar dute klubaren historia erraldoian lekua egiteko. Indarra erakutsi behar dute. Lepo gainekoa ezer baino lehen. Indar hori ez da haiena bakarrik. Ez dute ezer sortu behar. Asmatua dago. 1898an sortu zen, eta belaunaldiz belaunaldi loratuz joan da. Kate sendo horrek begi asko dauzka, izen eta abizenekin: Rafael Moreno Pitxitxi, Telmo Zarra, Carmelo Cedrun, Jose Angel Iribar, Dani, Andoni Goikoetxea, Javier Clemente, Estanis Argote... Kateak ez du amaierarik. Haiek egin zutena egin baino ez dute egin behar gaur Unai Simonek, IÃ±igo Martinezek, Dani Garciak, Iker Muniainek eta gainontzekoek. Zer egin zuten? Ondo lehiatu, aurkaria baino biziago aritu, grinatsuago, beldurtu kontrarioa, erritmo biziarekin aritu... Bidea marraztua daukate Marcelinorenek. Bide horretan ibili baino ez dute egin behar.\nOinarri horren gainean baino ez du balioko entrenatzaileak prestatu eta jokalariek gauzatu beharko duten estrategiak. Bartzelona non eta nola estutu, baloiarekin zer eta nola egin, defentsatik erasora nola atera, erasotik defentsara igarotzean zer egin, eta non... Arbela beti izaten da garailea, entrenatzaileek jokatu aurretik jokatzen dutelako partida bertan. Geziak gora eta behera, marrak ezkerrera eta eskuinera, garbi dago Marcelinoren arbelean Athleticek 1984tik lortzen ez duena lortuko duela. Baina benetako futbola zelaikoa da. Belar ebaki berriaren usain magikoak emango die ongi-etorria jokalariei, elkarri emandako bibak eta animoek bizituko eta indartuko dute euren arteko aldartea. Bizi, hori da aditza. Athleticeko jokalariek bizi egin behar dute finala. Bizi gabe hil egiten delako jokalari bat. Eta jokalari batek finala ez bizitzea nahikoa da taldearen oinarria hauts bihurtzeko.\nBizi behar dutenen artean izango da Muniain. Erren herenegun; onenean atzo. Gaur atzo baino hobeto. Hala atera beharko du kapitainak zelaira, nekeak neke, minak min. Eredu taldekideen aurrean. Garai txarretan, izango baitira halakoak ere, haren minekin eta aurrera egiteko gogoarekin oroitu beharko dute taldekideek. Epikoaren mugan izango du ziurrenik garaipena Athleticek, Superkopan bezala, urtarrilean. Orduan egin bazuen, gaur zergatik ez?\nPartidak idatzi gabeko liburu bateko orrialde zuriak dira. Lerroak eta lerroak elkarren ondoan jartzea jokalarien lana izaten da. Dena daukate egiteko, hortaz. Egin gabe dago. Aurreko jardun eta balizko aurreikuspen guztiak literatura dira. Gerta daitezke, baina agian ez. Historia idaztea Athleticeko jokalarien esku dago, buruaren eta oinen bitartez. Eta liburuaren hitzaurrean jar dezatela esaldi hau: debekatua dago beste final bat galtzea.\n«Athletic izateko» beharra\nFinalaren atariko prentsaurrekoan, Muniainek izaera nabarmendu zuen: «Defendatu, bai, baina erasoan ere ondo aritu behar dugu. Arriskutsuak izan behar dugu, eta horrelako taldea izan nahi dugu». Marcelinok ere talde barrura begiratu zuen: «Guk gure onena eman behar dugu; horrekin bakarrik lor dezakegu irabaztea. Gu geu izan behar dugu».\nBartzelonari dagokionez, Ronald Koemanek zuri-gorrien indarguneen inguruko kezka azaldu zuen: «Baloia galdutakoan eta geldikako jokaldietan adi ibili beharko dugu, energiarekin». Marc Andre Ter Stegen atezainak, bere aldetik, «partida osoa» egitea eskatu zuen: «Azkenaldian ez gara aritu lehenago bezala, eta hori berreskuratu behar dugu. Duela aste pare bat eduki genuena: hori behar dugu».]]> https://www.berria.eus/albisteak/196335/ez_dago_garbi_muniainek_finala_jokatuko_duen.htm Fri, 16 Apr 2021 15:33:43 +0200 Aitor Manterola https://www.berria.eus/albisteak/196335/ez_dago_garbi_muniainek_finala_jokatuko_duen.htm Bartzelonaren aurkako finalerako jokalariak animo handiarekin daudela ere adierazi du. Partida nondik nora joan daitekeen ere aztertu du: "Bartzelonaren jokoa baloi jabetzan oinarritzen da, eta abilak dira horretan. Gure indargunea baloia berreskuratu eta azkar ateratzea izango da, horixe izanik, gainera. Marcelinori gustatzen zaiona". Gako batzuk ere eman zituen Athleticek finala irabazteko: "Eraginkorrak izan beharko dugu, bai atzealdean, bai aurrealdean. Defentsako lan ona egin beharko dugu, eta erasoan, aukeretan asmatu".]]>


Hainbat ekintza antolatu dira Debabarrenean Ondarearen Europako Jardunaldiak ospatzeko — Debabarrena turismo\nHainbat ekintza antolatu dira Debabarrenean Ondarearen Europako Jardunaldiak ospatzeko Urrian, Dolmenen Ibilbidera haurrentzat egokitutako bisita gidatuak, Armagintza Museoan eta Makina-Erreminta Museoan erakusketa eta tailer bana antolatu dira. https://www.debabarrenaturismo.com/eu/albisteak/ondarearen-europako-jardunaldiak-2020 https://www.debabarrenaturismo.com/eu/albisteak/ondarearen-europako-jardunaldiak-2020/@@download/image/DSC_7889 - copia.jpg\nUrrian, Dolmenen Ibilbidera haurrentzat egokitutako bisita gidatuak, Armagintza Museoan eta Makina-Erreminta Museoan erakusketa eta tailer bana antolatu dira.\nAurtengo Ondarearen Europako Jardunaldiak ospatzeko, hainbat ekintza antolatu dira gure eskualdean. Aurtengo gaia hezkuntza izanda, eta “Kontaiguzu ondarea” lelopean, ekintza hauek gai baten inguruan irakastea dute helburu. Gure eskualdearen kasuan, prehistoria eta paisaia, eta ondare industriala lantzen dituzten ekintzak dira.\nDebegesak, Bergara, Elgoibar eta Soraluzeko udalekin elkarlanean, Dolmenen Ibilbidera bisita gidatu bereziak antolatu ditu, 9 eta 12 urte bitarteko haur eta gazteei eta beren familiei zuzenduta. Bisita hauetan hainbat ekintza egingo dira bidean, bai historiaurrea eta monumentu megalitikoak, baita inguruko paisaia eta landaretza lantzen dituztenak. Bisita Karakateko aparkalekutik abiatuko da, urriak 18, eta 24ean, eta azaroak 1ean, 09:00tatik 13:00ak arte. Bisita doakoa da, eta izen ematea ezinbestekoa, plaza mugatuak baitira. Izena emateko, 690 720 264 zenbakira deituz (ordutegia 08:00-15:00) edo karakate@galemys.com helbidera idatziz.\nEibarko Armagintza Museoak “Eibar, lana artea den tokia” izena duen bisita gidatu berezia antolatu du. Bisita honetan hiri armaginean tradizio handia duten damaskinatua eta grabatua azalduko dituzte, Eibarko Dibujo Akademian adierazgarri izan zirenak. Amaieran marrazketa apaingarriaren inguruko tailer bat egingo da. Urriak 17an izango da, goizeko 11:00tatik 13:00ak arte. Bisita eta tailerra doakoak dira, baina ezinbestekoa da aurrez izena ematea, 943 70 84 46 telefonora deituz edota museoa@eibar.eus helbidera idatziz.\nElgoibarko Makina-Erreminta Museoak ere erakusketa berezi bat antolatu du, “Antzinako ogibideak”. Errementaria eta abarkagilea zuzenean lanean ikusteko aukera emango du, burnizko kurrika eta abarkak eginez. Erakustaldiaren ondoren larrua lantzeko tailerra ere eskainiko da. Urriak 17an izango da, 11:30tan, eta doakoa da. Aldez aurretik izena ematea ezinbestekoa da, leku-kopuru mugatua dagoelako. Izena emateko, 943 74 84 56 telefonora deitu edota museoa@museoa.eus helbidera idatzi.


Oriotarrak hirugarren Hondarribian - Urola Kostako Hitza : Urola Kostako Hitza\nOriotarrak hirugarren Hondarribian\nOriotarrak Hondarribian. (Eusko Label Liga)\nUrdaibai nagusitu zen atzo arratsaldean, Eusko Label Ligako 11. jardunaldian, Hondarribiko XXX. Banderan. Atzoko garaipenarekin bermeotarregandik lau puntura finkatu da Urdaibai Eusko Label Ligako sailkapen orokorrean. 19:48,70ko denboran burutu zuen Urdaibaik estropada, minutu bateko aldea ateraz etxekoei. Hirugarren egin zuen Oriok, 20:01,50ko denbora eginez. Ohorezko txandako hiru talde horiek 04:59an heldu ziren lehenbiziko ziaboga egitera, baina apurka-apurka aurrea hartuz joan zen Urdaibai, bandera eskuratuz. Hona hemen atzoko sailkapen orokorra:\nSan Juan 20:13,3\nSan Pedro 20:30,40\nLehiak gaur jarrituko du, Ondarroan. Bertan izango da jokoan XXXIII. Ondarroako Bandera – Cikautxo Sari nagusia, 12:00etatik aurrera.\nGipuzkoako Ligan, oriotarrak bigarren\nOrduerdi lehenago, Gipuzkoako Emakumezkoen VIII. Traineru Ligako jardunaldia jokatu zuten. San Juanek eraman zuen XXXIII.Ondarroako Bandera, estropada 10:45,42an burututa. Ia sei segunduko aldea atera zion oriotarrei (10:51, 27). Hibaika izan zen hirugarrena, San Juanengandik 12 segundura iritsita. Hona hemen atzoko estropadako sailkapena:\nSan Juan 10:45,42\nArraun Lagunak 11:28,35


Québec, Amerikako Ipar Ekialdean kokatzen den herria, ainitz Euskal Herritar-i ezaguna iduritzen zaie!\nEuskal arrantzaleen lehen harremanak Ipar Amerikan, Québec-en hizkuntza nazionala den frantsesaren gora beherak, Canadako Probintzia honek burujabetzaren lortzeko egiten dituen urratsak, etab... bi herrien arteko harremanak estutzen dituzten ezaugarri batzu dira.\nQuébec-en aurkezpen labur bat egin ondoren (demografia, historia, gaur egungo egoera, etab. aipatuz) toponimiaren laguntzarekin, euskal aztarna haundienen ikertzen hasiko gira. Horren bidez Québec-eko ekialdean diren zonbait eskualderen ezagutzeko parada ukanen du irakurleak.\n2001 urtean, Québec-ek 7.410.000 biztanle zituen edo Canadiar federazioko biztanleen % 24,00-a. Biztanleriaren %80-a Saint-Laurent ibaiaren ertzean bizi da Montréal edo Québec bezalako hiri haundi batzuetan. Gizartearen gehiengo haundia (%80-a) frantses hizduna da.\nQuébec-en diren 6 milioi "francophones"-etarik gehienak Frantziatik XVI eta XVII mendeetan etorri diren kolonoen ondokoak dira. Gaur egun, Québec-tarrek duten nahia da frantses hizkuntza erabiliz bizitzea eta gizarte frantses hizduna bizi araztea Ipar Amerikar kontinentean : Canada-ko beste 24 milioi eta Estatu Batuetako 282 milio ingles hiz dunen artean.\nQuébec-eko ingles hizdunak jatorri diferenteetako etorkinen ondokoak dira baina bereziki britainiarrak. Duela mende batzu egoera hobeago bat amerikan xekatzen zutenak edo Estatu Batuen independentzia gerla ostean jatorrizko aberriaren leialtasunez iparralderuntz joan zirenak. Gaur egun 600 milatik goiti dira eta Montréal inguruetan bizi dira. Beren hizkuntzaren bizi arazteko hezkuntza sare bat badute, ama ikastolatik unibertsitateraino doana, osasun sare bat (erietxeak) eta komunikazio bideak (egunkari, irrati-telebistak, etab...) osoki inglesez ari direnak.\nTokiko Nazioak edo Amerindiarrak duela milaka urte gaur egun Québec deitzen den herrialdean bizi dira. Lehen europarrek Saint-Laurent bazterrak ezagutu zituztelarik eta han bizitzen hasi zirelarik , XVI. mendean, laster harremanak ukan zituzten Amerindiarrekin. Hala ere, azken 20 urtetan dira Amerindiarrekilako harremanak sakondu eta landu gizarte, kultural, ikaskuntza eta politika arloetan. Gaur egun, Québec-ek 54 tokiko komunitate ditu eta orotara 71.400 biztanle tokiko nazioetakoak dira. Gutti gora behera 63 mila amerindiarrak eta 8 mila inuitak (jatorriz artikoko biztanleak). Oro har, Québec-eko biztanlegoaren %1 bakarrik dute ordezkatzen 10 nazio amerindiarrek eta inuita nazioak. 1985 urtean, Québec-eko jaurlaritza lehena izan da Canada osoan tokiko nazioak ofizialki ezagutu dituena. Hortik geroztik Jaurlaritzak onartzen ditu tokiko nazioei : Québec-en barnean autonomi eskubidea, kultur, hizkuntz eta ohiturei lotuak diren eskubideak, Québec-tar garapen ekonomikoaren baitan parte hartzea baita haren mozkinetaz probetxu ateratzea.\nHistoriaren data nagusiak\nQuébec egoera geografikoaren bitartez Ipar Amerikarra da, jatorriz frantsesa, eta britaniarra bere parlamentuaren antolakuntzaz. Hizkuntzaz frantsesa bada gero eta gehiago kosmopolita bilakazten den herria da bereziki Montréalgo eskualdera etorri diren etorkinei esker. Hara nola, Québec herria munduari idekia aurkezten den gizarte anitza, modernoa eta bizia dugun.\nJadanik erran dugun bezala, lehen europarrek Québec atxeman dutelarik Amerindiarrak bizi ziren eskualde haietan.\nHara garai hartako eta ondorengoetako data nagusienak Québec-en historian zehar erreferentzia bilakatu direnak :\n1534 : Jacques Cartier Gaspé-ko baian lurrerat da eta Frantziako erregea den François 1er-ren izenean lurren jabetza hartzen du.\n1608 : Uztailaren 3an, Samuel de Champlain Saint-Laurent ibaiaren iparraldeko ertzean lurreratzen da indioek Kébec (Québec) deitzen duten gunean. Hortik dator Québec hiriaren sorrera eta herriaren izena.\n1642 : Paul de Chomedey de Maisonneuve-ek sortzen du Ville-Marie : kolonia ttipi bat, non antolatu zituen gotorleku bat, erietxe bat, kapera bat bai eta ere 70 pertsonarentzat egonlekua. Montréal hiriaren sorrera da.\n1759 : Québec hiria armada britaniarrak menperatzen du.\n1760: Montréal hiria britaniar soldaduen esku erortzen da.\n1763 : Pariseko Itunaren bidez, Frantziako erregeak uzten du Britaniar Erresumari Canada eta haren "dependentzia" guzien jabetza.\n1774 : Québec-eko itunak Canadiar Frantsesei onartzen die frantses eskubide zibilaren erabiltzea eta erlijioaren hautu librea.\n1791: "Acte Constitutionnel"-aren ondorioz Canada herria bitan zatitua da : Canada Garaia (gehiengo ingles duna) eta Canada Behera (gehiengo frantses duna, Québec). Horren bidez Canadiar frantsesek (edo Québec-tarrek) beren Parlamentua eta ordezkaritza mota bat lortzen dute.\n1840 : Canada Garaia eta Behera batuak dira.\n1867 : Britaniar Ipar Amerikaren Itunaren Aldarrikapena : Canadako probintzien federazioa sortzen da (Ontario, Québec, Nouvelle-Écosse eta Nouveau-Brunswick-ek osatzen dute).\n1960 : Québec-eko "Iraultza lasaiaren" hasiera. Gizartearen eta ekonomiaren modernizazio biziaren hasiera.\n1976 : Lehen aldikotz, Parti Québécois-k, subiranotasunaren alde den alderdiak, Québec-eko parlamentuan poderea hartzen du.\n1980 : Erreferendum baten karietara, Québec-eko biztanlegoak Parti Québécois-ri gobernu federalarekin "subiranotasun-elkartasun"-akordioaren negoziatzeko mandatua ez dio eskaintzen.\n1995 : %1,16 diferentziarekin, errefendumaren emaitzak Status Quo konstituzionala atxiki du.\nNazio-Biltzarrak, Québec-eko Legeak egiteko boterea du. 125 diputatuz osatua den Parlamentua da. Diputatu bakotxa boto unibertsalezko hautapenei esker hautatua da.\n1791an sortu da Québec-eko Parlamentua eta munduko zaharrentarikoa da Britainiarraz aparte. Doi doietarik Estatu Batuetakoa baino gazteago da eta Frantziako Legegintzako Ganberako garaikidea da.\nQuébec, Canadiar federazioko 10 kideetariko bat da. Hala ere, gaur egun duen gobernuak, Québec-en sobiranotasuna du helburu, Canada-ko beste probintziekin elkarkidegoa nahi badu atxiki ere.\n1867an, Canada sortu duen Itun Konstituziogileak, Parlamentu Federalari eskumen bereziak emaiten dizkio (kanpo harremanetan, defentsan, dirua jotzeko, etab.) eta Québec-eko Legegintza Ganberari beste batzu (osasuna, hezkuntza, baliabide naturalak, justizia, hirien antolakuntza, eskubide zibilak, etab.).\nZonbait erreferentzia Québec-eko ekonomiari buruz\nQuébec, Canada-ko bigarren probintzia da jendetza eta ekonomia ikuspunduetatik.\nMundu osoan teknologia mailan aurreratuak diren herrialde industrializatuetako partaidea da.\nOndorengo arloetan nazioarteko garrantzia du Québec-ek : aeronautika eta espazioari lotuak direnetan, botika ikerketa eta produkzioan, informazio eta telekomunikazio teknologietan, hidroelektrizitate eta metalgintzan.\nQuébec-eko leku izen euskaldunak!\nToponimiari esker asko ikasten ahal da Québec-eko biztanleen eta lurraren arteko harremanei buruz. Hara nola, argi ikusten da Québec-eko toponimiak hiru iturri nagusi dituela: tokiko nazioak, frantsesak eta inglesak.\nTokiko nazioen leku izenak Québec-tar kulturaren parte dira eta garrantzia haundia dute. 1993an bururatu zen kondaketan izen horiek Québec-eko leku izenen %9,6 ordezkatzen zuten. Europearrak etorri aintzin gaur egun Québec izena duen herrira, Amerindiarrek eta Inuitek milaka izen sortu eta erabili zituzten usu joaten ziren guneentzat. Adibide batzu bezala emaiten ahal dira ondorengo mapan errexki atxemaiten ahal diren hiri izenak: Québec, Rimouski, Matane, Chisasibi, Kuujjuaq, Kangirsuk, etab...\nLeku izen frantsesak, 80.000 dira eta toki izenen %72 ordezkatzen dute. Lehen izenak XVI garren mendean finkatu ziren aurkitzaile, exploratzaile eta arrantzaleen etorrerarekin. XVII garren mendeko kolonizatzaile, agintari zibil edo erlijiosoek bai eta ere jaunek, garrantzia haundia ukan zuten frantses izenen azkartzean.\nAzkenik, XVIII garren mendearen bukaeran dira leku izen inglesak agertzen. Gaur egun toki izenen %11,8 ordezkatzen dute.\nQC-koa: interactif + argazkia hitz bakotxaren atxemaiteko!\nIturria: Ressources naturelles Canada-Natural Resources Canada\nAzpimarratzekoa da Québec-eko toponimiari buruz diren ikerketetan beti aipatzen dela toki izen euskaldunen garrantzia Québec-en. XVI. garren mendean, batez ere, euskaldunek, dokumentoetan españolak izendatuak zirenak, Saint-Laurent golkoa eta ibaia kurritu zituzten. Toponimiak berak argiki erakusten du balea eta bakailao arrantzaleen presentzia inguru horietan. Orain arte ehun bat toki izen euskaldunei lotuak direnak kondatuak izan dira. Adibideetan emaiten ahal dira Gaspesie-ako hiria den "Barachois", Trois-Pistoles hiriaren parean den "Île aux Basques" (euskaldunen ugartea), Sept Îles-eko baian diren "Île Grande Basque" eta "Île Petite Basque" ugarteak, Escoumins-en ondoan den "l'anse aux Basques", Charlevoix eskualdean diren "lac du Basque" eta "l'anse du Chafaud aux Basques". Horiei gehitzen ahal dira gune izen berezi batzu : Orignac, Orignaux, euskal hitza den orein-etik etortzen direnak. Gainera, ikertzaile zonbaitzuk, L. Michelena-k 1961an egin komentarioak ere erabiltzen dituzte Gaspé izena (ikus mapa) euskal hitza den gerizpe/kerizpe-tik etortzen dela aipatzeko.\nOndorengo lerroetan, bizpahiru izen, Euskal Herriari lotuak direnak, aurkeztuak izanen dira.\nHeietarik lehena, Barachois hiriaren izena da. Izen hori, jatorriz euskalduna, Saint-Laurent golkoaren ertzetan diren ur gatzituzko gune ttipien izendatzeko erabilia da. Hasiera batean euskal arrantzaleek esaera hori erabiltzen zuten urmael baten aurrean zen legarrezko mugaren izendatzeko. Gune horri zituzten arrantzako itsasontziak lotzen. Gero hitz hori urmaela bera izendatzeko erabilia izan da. Gaur egun Québec-eko kostaldean den Gaspésie eskualdeko hiria da Barachois. Bost ehun bat biztanle ditu eta mapan agertzen den Gaspé hiritik hegoalderuntz joanez 70 bat kilometrotan da.\nBestalde, mapak erakusten duen Sept-Îles hiriaren baian ugarte multxo bat bada. Egia erran hiriaren izenak dion bezala, zazpi ugarteko arkipelagoa da. Hiritik hurbilena "Île Grande Basque" da. Zazpi ugarteetarik bakarra da akapandak egiteko lekuak dituena. Horrez gain, ibiltzeko xenderak trumilka ditu: orotara 12 kilometro luze. Batzu, marea behera delarik arkaitzetarik ondar xeheko ondartzetara joaiten dira eta beste batzu ugartean den oihanaren erdian pasatzen. Ugarte hortan fauna, landaredia eta geologia ezagutzeko eta ulertzeko ekintzak antolatuak dira. Gainera, "Île Grande Basque"-en, xantza pixka batekin , baleiak eta itsas otsoak ikusteko parada ukaiten ahal da!\nAzkenik, Trois-Pistoles hiriaren inguruan den Région des Basques dugu Euskal Herriak eta Québec-ek ukan dituzten harreman historikoen ezaugarri nagusi bat. Eskualde horrek 11 hiri biltzen ditu eta 10 mila bat biztanle. Trois-Pistoles hirian da ondorengo artikulu batean aurkeztuko dugun Parc de l'Aventure Basque en Amérique museo eta ikerketa zentroa. Era berean, hiri horren parean aurkitzen da l'"Île aux Basques" famatua bere euskaldun labeekin !\nTesto honen bidez Québec herriaren aurkezpen orokorra egina izan da. Azken partean euskal izenen garrantzia erakutsia izan da irakurle Euskal Herritarrari zonbait erreferentzia konkretu aurkezteko. Datorren aurkezpenak xehetasun gehiago ekarriko ditu Région des Basques eskualdeari buruz. Halabaina eskualde horrek ditu gaur egun Euskal Herriarekin harreman haundiak : asko turista, ikertzaile, dantza eta musika talde Euskal Herritik Région des Basques eta Trois-Pistoles-era etortzen dira. Ea ba datorren artikuluari esker zuek ere hemen gaindi agertzen zirezten?


DSS2016: Mitra Farahaniren obra ikusgai Parrokian, larunbat honetatik aurrera\nBerriak DSS2016: Mitra Farahaniren obra ikusgai Parrokian, larunbat honetatik aurrera\n2016/09/08, Osteguna - 08:01\nLarunbat honetan, goizeko 11:30ean, “Le recyclage moderne des enfants sacrés” obraren erakusketa inauguratuko da Parrokian. Mitra Farahani iraniar margolari eta zinegileak Donostia 2016, Europako Kultur Hiriburuaren Bake Ituna proiektuaren Aldiriak atalerako egindako obra da. Artistak haur soldaduen sakrifizioaren ikonografian oinarritutako muralak egin ditu eta Azkoitiko Parrokian ikusgai egongo dira urriaren 16ra bitartean.\nMarion Cruza proiektuaren koordinatzailea eta Mitra Farahani kazetariekin bildu dira gaur arratsaldean obra aurkezteko, Parrokiako muntaia gainbegiratzen zuten bitartean. Farahanik azaldu duenez, “haur sakrifikatuen –haur sakratuen– inguruan dauden mito erlijioso edo paganoak hor badaude ere, gerra modernoen testuinguruan, Erdialdeko Ekialdean batez ere, oharkabean berpizten ari da figura "sakratu" hori, bertsio mitologiko edo antzinakoetan bezainbesteko distira duten indarkeriazko ekintzen erdian. Haur soldaduaren, haur suizidaren edo haur esklaboaren ezaugarrien atzean –haur esklaboak gaur egungo santu eta martirien irudikapen gorena izango lirateke–, kausarik eta aberririk gabeko belaunaldi bat dago, egiazko «gurasorik» izan ez duena, Estatuaren eta horren boterearen indarkeriari aurre egiten diona, botere dibino zein profanoari, profanatzaile ere badena, nazioarteko terrorismoaren kasuan”.\n2016 / 9 / 10 – 11:30\nBisita gidatuak euskaraz eta gazteleraz\nLarunbata11:00-12:30 / 16:30-18:00*\nIgandea 11:30-13:00 / 16:30-18:00*\n*Bisita gidatuak adierazitako ordutegiaren barruan eskainiko dira\nTeheranen jaio zen (Iran), eta Paris nahiz Erroma artean bizi da, eta bereziki hiri horietan egiten du lana. 2001ean zuzendu zuen bere lehen dokumentala, Juste une femme. Film hartan, Irango transexualitatearen gaia jorratu zuen. Filma Berlingo Zinema Jaialdirako hautatu zuten. Gero, Zohre et Manouchehr/Tabous pelikula zuzendu zuen eta ondoren Behdjat Sadr, Le Temps suspendu. 2009ko azaroan, Nantesko Le Lieu Unique-ren Hiru Kontinenteen Jaialdian, artelan plastikoen diziplina anitzeko erakusketa zabaldu zuen. 2012an, Fifi hurle de joie film luze dokumentala zuzendu zuen, Irango arte moderno eta garaikidean figura mitikoa den Bahman Mohassess artistari buruzkoa. Hainbat zinema-jaialditan parte hartzeko hautatu zuten filma: Berlin (2013), Telluride, New York eta Parisko Cinéma du réel. 2014an, Parisko Arte Modernoaren Museoan eta Erromako MAXXI Museoan jarri zituzten ikusgai bere David et Goliath n°45film laburra (Villa Borghesen filmatua) eta bere Prends ma tête et arrête de me prendre la tête marrazki-seriea, «Unedited History» erakusketaren barruan. 2015ean, Frantziako Akademiaren beka bat jaso zuen Erroman, Villa Medici (2014-2015), eta, horri esker, bere hurrengo filmerako gidoia idazten ari da, bai eta bukatzear daukan A Vendredi Robinson proiektua zuzentzen ere.


Bixente Martinezek Getarian aurkeztuko dau disko barria - bizkaie.biz\nBizkaie! 2021-12-27 12:26 Musikea\nHitzordua abenduaren 30ean izango da.\nBixente Martinez musikariak bere lehen bakarkako lana kaleratu barri dau, Txoria buruan eta ibili munduan eta Getarian izango da disko hori aurkezten eguenean, hilaren 30ean. Kontzertua Getariako Iturzaeta Aretoan izango da arratsaldeko 19:30ean. Kontzerturako sarrerak Getaria Turismo bulegoan eskuratu daitekez.\nLan barria aurkezteko ikuskizun ederra atondu dau Bixente Martinezek, izan be, musikariak Oskorriren kantuei begirada berezia eskainiko deutse musikearen eta jantzearen bitartez eta martinezegaz batera Haatik Konpainiako Leire Romero eta Aimar Odriozola jantzariak izango dira oholtza gainean.\nOskorriren errepertoriotik ataratako kantuak artistearen barruko esentziagaz biluztuak izan dira, ondoren modu libre eta barrian erakusteko. Disko honetan gitarra diferenteak erabili ditu artisteak, akustikoak eta elektrikoak, baita loopak eta bestelako efektu batzuk be.\nKontuak kontu, 2022. urteko lehen kontzertua be konfirmauta dau artisteak eta Donostiako Lugaritz Kultur etxean izango da datorren martiaren 11n. Kontzertu horretarako sarrerak dagoeneko salgai dagoz hemen.


Apirileko GAZTEZULO, ostiralean kioskoan — Gaztezulo\nApirileko GAZTEZULO, ostiralean kioskoan\nApirileko GAZTEZULO, ostiralean kioskoan https://www.gaztezulo.eus/albisteak/apirileko-gaztezulo-ostiralean-kioskoan https://www.gaztezulo.eus/albisteak/apirileko-gaztezulo-ostiralean-kioskoan/@@download/image/20103314394aza106.jpg\nElisabet Aizager Euskal Herria Zuzenean musika jaialdiko burua elkarrizketatu dugu. Horrekin batera, Zugarramurdiri buruzko erreportaje zabala dakar GAZTEZULOk, 400 urte betetzen direlako aurten sorgingeria egotzita Inkisizioak Nafarroako herriko 11 biztanle sutara bota eta beste hainbat epaitu zituztela.\nLizarrako Itxako eskubaloi taldeko Nerea Pena iruindarrak di-da erantzun ditu Fotomaton saileko galderak, 'El Jonan'-ek bere bihotza ireki digu sexu elkarrizketan eta jaso ditugun formula erotiko batzuk argitaratu ditugu, zu ere anima zaitezen eta zurea bidal dezazun.\nJoan den hilabeteko lehiaketak harrera aparta izan zuen. Hori dela eta, apirilean ere aldizkaria goitik behera arakatu beharko duzu jertse txanodun baten zozketan parte hartzeko. Gezur borobil bat ezkutatu baitugu txoko batean.


Dastatzea - Aceite de Navarra\nOliba-olio birjina estra produktu naturala da, benetako “fruta-zukua”; horregatik, beste koipe edo olioek ez dituzten kalitatezko balio osasungarriak ditu.\nOliba-olio birjina estra olio-zukua da, heltze-baldintzarik onenetan dauden eta olibondo osasuntsu batetik datozen olibekin egina. Hala, fruitu fresko batetik lortzen da olioa, osagaien izaera kimikoa aldatzen duen manipulazio edo tratamendu oro saihestuz, bai erauztean bai biltegiratzean.\nOliba-olio birjina estraren kalitatea bi irizpideren arabera zehazten da, batez ere:\nParametro kimikoak, hala nola azidotasun-maila, oxidazio-egoera eta ezohiko osagaiak. Eta Zentzumenezko analisia edo dastatzea\nAroma eta zaporea\nDastatzaile adituen talde batek definitzen ditu olioaren aroma eta zaporea, zentzumenezko analisi edo dastatze batean.\nOliba-olioa araudirik zorrotzena eta gogorrena duen elikagaia da; Batzordearen (CEE) 2568/91 Arauak eta geroko aldaketek arautzen dute.\nAraudiak olioa hainbat kategoriatan banatzen du: Oliba-olio Birjina Estra, Oliba-olio Birjina edo Oliba-olio Lanpantea.\nZentzumenezko analisia elikagai bat ebaluatzeko erabiltzen den diziplina zientifikoa da. Merkaturatzen den olio orok dastatze-panel akreditatu batek egindako analisi organoleptiko bat eta analisi fisiko-kimiko bat izan behar ditu, parametroak betetzen dituela egiaztatzeko.\nHautatutako eta entrenatutako 8 eta 12 pertsona arteko talde batek osatzen du dastatze-panela. Nafarroak bere dastatze-panela du: Egiaztatze Erakunde Nazionalak akreditatu du, ISO 17.025 Arauaren arabera. EVENAn (Erriberri) du egoitza fisikoa.\nDastatze-orri baten bidez, ezaugarri positibo eta negatiboak ebaluatu behar ditu, eta zeintzuk diren eta haien intentsitatea adierazi behar dute. Dastatzea itsuka egiten da, beraz, ez dakite laginak nondik datozen, ez eta haien jatorria ere; zentzumenezko analisia teknikoa da soil-soilik, ez du, beraz, ezer ikustekorik kontsumitzaileentzako dastatze deskribatzaile eta ludikoekin.\nDastatzea hasi da\n1. Dastatzaileak, lehenik, kopari tapa kentzen dio, sudurrera hurbiltzen du eta erloju-beirari esker kopa barruan gordetako aromak sumatzen ditu (aroma horiek gas-fasean baino ez dira hautematen).\n2. Ondoren, kantitate txiki bat sartzen du ahoan, aho-barrunbean eta mihian kokatzen baita dastamena; haiek busti, eta olioa irensten du. Mingostasunaren eta pikantearen intentsitatea baloratzeko, zapore-ondokoari, garapenari eta olioak denboran mantentzeko duen gaitasunari itxaron behar zaie, eztarrian kokatzen baita estimulu hori.\n3. Hautemandako sentsazioak, ezaugarri positiboak zein negatiboak izan, eta iraunkortasuna dastatze-orrian jasotzen dira.; horiez gain, flavorearen intentsitatea (zaporea+aroma) eta fruta-ukitua berdea al heldua den jasotzen da orrian. Mingostasunak eta pikanteak ahotik eta eztarritik igarotzean izandako iraunkortasuna ere jasotzen da.\nOlioak akatsik ez baina fruta-ukitua badu, BIRJINA ESTRA gisa sailkatuko du dastatzaileak.\nAretoan ez da ez usainik ez zaratarik egon behar, eta manparen bidez banatutako kabinak izan behar ditu. Kabina bakoitzean 8 olio-kopa bioleta-urdin daude, erloju-beirekin estalita, eta berogailu batzuen gainean jartzen dira, olioaren tenperatura 26ºC eta 28ºC artean mantentzeko.\nDastatzaileak, lagin batetik bestera pasatzeko, sagar zati txiki batekin edo ur pixka batekin garbitzen du ahoa, eta prozesua errepikatzen du. Lau laginen zentzumenezko analisia egin ostean, 15 minutuko atsedena hartu behar du dastatzaileak, dastatzerako aretotik kanpo, zentzumenak ez nekatzeko.\nDenbora hori igarota, beste lau olioekin errepikatzen du prozesua. Dastatzailea gai da olioaren fruta-ukitua deskribatzeko (baxua, ertaina edo bizia), berdea ala heldua den, baita pikantea eta mingostasuna ezartzeko ere, orekatua den eta gozoa den ala ez.


Netflix, teknologiaren beste koloso bat | Atabala\nNetflix, teknologiaren beste koloso bat\n.-(e)k idatzia\t 2013(e)ko maiatzak 14 0\nAste barruko gau normal batean, Netflix konpainiak Internet trafikoaren heren bat jasotzen du Ipar Ameriketako etxeetan. Hori da YouTube, Hulu, Amazon.com, HBO Go, iTunes eta BitTorrent elkartuta baino gehiago.\nNetflix 1997an sortu zen AEBetan, eta bideo plataforma denez gero, pelikulak nahiz telesailak eskaintzen ditu streaming bidez, hileroko kuota baten truke. Gaur egun Netflix-ek herrialde hauetan egiten du lan: Ipar eta Hego Amerika, Karibea, Bretainia Handia, Irlanda, Suedia, Danimarka, Norvegia eta Finlandia.\nNetflix-en inguruko zenbakiak zorabiatzeko modukoak dira: 36 milioi harpidedun baino gehiago ditu, eta hauek hiruhileko batean 4.000 milioi ordu baino gehiago ikusten dituzte, 1.000 aparailu diferente baino gehiagotan. Eskariari erantzuteko, enpresak erabiltzen ditu bideo zerbitzari espezializatuak, munduan zehar sakabanatuta. Harpidedunak klik egiten duenean film edo stream batean, Netflix-ek erabakitzen du segundu zatikietan zer zerbitzari dagoen bezeroagandik hurbilen, film hori dutenen artean. Ondoren, aukeratzen du dozenaka bertsioren artean, bezeroak darabilen gailuaren arabera (mahai gaineko ordenagailua, ordenagailu eramangarria, telebista, tableta, telefonoa…).\nNetflix-en egoitza nagusia Kalifornian dago, Los Gatos herrian, eta bertan matematikari eta diseinatzaile taldeak ari dira lanean aztertzen jendeak zer ikusten duen eta algoritmoak nahiz interfazeak sortzen, aurkezteko ikusleei bideo bilduma erakargarriak.\nGarai batean HBOk eta kable bidezko beste telebista batzuek egin zuten moduan, Netflix ere hasi da bere telesailak ekoizten, adibidez, House of Cards.\nGehiago jakin nahi duenak Netflix-en inguruan, bi artikulu irakur ditzake: BloombergBusineesWeek aldizkariak ateratakoa eta All Things D webak plazaratutakoa. Merezi dute, zeren uste baino lehenago gure artean izan dezakegu horrelako zerbitzuren bat.


Fidel behar dela okasione handietan eta xipietan\nEspos sakratuak badio kantiketan, ezen bere espos andreak eraman dioela bihotza bere begietarik batez, eta bere buruko ille-izpi batez. Bada gizonak gorputzan dituen kanpoko parte guzien artean ezta nobleagorik begia baino, dela konsidera dezagun nolako artifizioz egina den, dela nola bera dabillan eta hari den; ezta ere ezdeusagorik buruko illeak diren baino. Hargatik Iainkozko esposak nahi dua di arazi ez xoilki gogara zaizkola presuna deboten obra handiak, baina bai aphurrenak eta beherenak ere, eta haren serbiatzatzekotzat bere gustura, artha handia behar dugula haren ongi serbitzatzeaz gauz handietan eta goretan xipietan eta beheretan, halaz eta orobat handiez eta xipiez hari bihotza gure amudioak ebats diozokeonaz geroztik.\nPrepara zaite bada, Filothea, hainitz aflizione handi pairatzera gure Iauna gatik, martirioa baliz ere; harezazu borondate hari emaiteko zer ere baituzu preziatuenik, hura hartu nahi badu, aita, ama, anaia, senharra, emaztea, umeak, bai zure begiak eta zure bizia bera. Ordea zeren Iainkoaren probidenziak ezpaiterautzu igortzen hain aflikzione minik eta handirik, emoitzu bedere zure buruko illeak. Erran nahi dut, pairatzatzu emeki egun oroz heldu zaizkitzun atsekabe arinak, zerbaitezko eskasiak, deus gutitako kalteak; zeren okasione xehe hetaz gogo eta amorio onez baliatzen bazare haren amorioa gatik, haren bihotza osoki irabaziko duzu, eta hura oso eginen duzu zure egunorozko aumoina xipi hek, buruko min hura, hortzetako oinhaze hura, burutikako ur iautste hura, senharraren edo emaztearen bihurritasuna, behira hautsi izan den hura, esku larru, erhastun, mukanes galdu hura, hartzen den pena xipi hura muga onez ohera ioaiteaz eta goiz iaikiteaz, orazione egitea eta komuniatzea gatik, heldu den ahalketasun arin hura guzien aitzinean zenbait debozionezko akzionerik egiteaz; hitz batez pena xume hek guziak hartzen eta besarkatzen dira amorio onez, Iainkoaren ontasuna neurrigabeki kontentatzen dute; prometatu baiteraue bere fidelei doatsutasun guziko itsasoa behira bat ur gatik, eta zeren okasione hek ordu guzietan presentatzen baitira, hetaz ongi serbitzatzea eta baliatzea bide handia da hainitz aberatstasun espiritualik biltzeko.\nSanta Katalina Sienekoaren bizitzean horrenbat espirituko eramaitza ega goramendu, horrenbat zuhurziazko hitz, bai eta hark egin predikuak ikusi ditudanean, eztut egin dudarik bere zeruko esposaren bihotza eraman zuela kontenplazioneko begi hartaz; bainan orobat izan naiz konsolatu, hura ikusi dudanean bere aitaren kuisinan humilki gerrenaren biratzen, suaren aitzinatzen, haragien edo iakien aphaintzen, ogiaren orhatzen, eta etxeko serbitzu beherenen egiten bere Iainioa ganako karitatez eta amorioz betherikako bihotz batez eztut ere gutiago estimatzen ofizio ezdeus eta humilgarri hetan egiten zuen meditazione xipia eta behera, hanbatetan izan zituen estasak eta eramaitzak baino, ikusirik agian etzitzaizkola eman izan bere humiltasun eta beheramendu haren saritzat baizen. Bada haren meditazionea hunelako zen, Iduri zegokan bere aitarentzat zerbait aphaintzen zuenean, hura gure salbatzaillearentzat aphaintzen zuela, Santa Marthak bezala, bere amak zedukala Andre Dana Mariaren lekua, eta anaiek apostoluena. Manera hartan bere burua atzarturik zeruko korte guziaren gogoz serbitzatzera, serbitzu putruz hetan hari zen gozotasun handi batekin, zeren baitzeakien halakoa zela Iainkoaren borondatea. Exenplu hura ekharri dut, Filothea, dakizuntzat zenbat doakun gure akzione guzien, zenbat ere xipi baitira, Iainkoaren maiestatearen serbitzura ongi xuxentzeaz.\nHartarakotz ahal bezanbat konseillu emaiten derautzut Salomon handiak hanbat laudatu duen emazte bortitz haren imitatzeaz, zeinak, dioen bezala, eskua emaiten baitzuen gauza bortitzetara, handietara, goretara; zeina bizkitartean iruten hari baitzen eta ardatzaren erabilten. Eskua eman du gauza bortitzetara eta haren erhiek erabilli dute artatza. Zuk ere emazu eskua gauza bortitzetan, iar zaite orazione eta meditazione egiten, usa zaite Sakramenduetan, egizu zure ahala arimei iainkoa ganako amudioaren emaiteko, inspirazione onik bihotzetan barrena isurtzeko, eta finean obra handirik eta kontuzkorik egiteko, daramazun bizitze thailluak agintzen duen eredura; ordea eztakizkitzula ahantz zure ardatza eta khilloa, erran nahi da, lot eta iarraiki zakizte gurutzearen aldean, loreak bezala, handitzen diren bertute xipiei eta beherei, zeinak baitira, pobreak serbitzatzea, eriak bisitatzea, etxeko errekaituaz eta ukitzen zaizkon lanez artha idukitea, eta alferrik utziko etzaituen ernetasun agudoa. Gauza hekin guzien artean pitzazu orai aiphatu derautzudan Santa Katalinak pitzten zuen bezalako konsiderazionerik.\nIainkoaren serbitzatzeko okasione handiak bakhan heldu dira, baina xipiak noiznahikoak dire: Bada, nor ere fidel izanen baita gauza gutitan, dio salbatzailleak berak, hura ezarriren da hainitzaren gainean. Egitzu beraz gauza guziak Iainkoaren izenean, eta guziak izanen dira ongi eginak. Dela ian, dela edan, dela lo egin dezazun, dela alegera zaitezin, dela gerrena bira dezazun, baldin badakizu zure lanez ongi baliatzen, hagitz probetxatuko zaren Iainkoaren aitzinean, gauza hek guziak egiten tutzula, zeren Iainkoak nahi duen egin detzatzun.


Jone Larrañaga futbol jokalari azkoitiarra mailaz igo da Realarekin - Azkoitia - Maxixatzen.eus\nJone Larrañaga futbol jokalari azkoitiarra mailaz igo da Realarekin\nMaxixatzen.eus 2020-05-21 08:00\nLarrañaga (Argazkia: JaviUrola)\nRealaren emakumezkoen bigarren taldean jokatzen du futbol jokalari azkoitiarrak, eta Lehen Nazional ligara igotzea lortu du.\nJone Larrañaga futbol jokalari azkoitiarra Lehen Nazional ligara igo da Realaren emakumezkoen bigarren taldearekin. Espainiako Futbol Federazioak lehiaketetarako ezarritako irizpideei jarraituz, Euskadiko Futbol Federakundearen Zuzendaritzak erabaki zuen txapelketa autonomiko guztiak amaitzea, jokatutako azken jardunaldiak utzitako sailkapena errespetatuz.\nHori horrela, Larrañagak jokatzen duen taldea Euskal Ligako lehena zen 64 punturekin, Eibar B bigarren sailkatuak baino zortzi puntu gehiagorekin. Jokatutako 23 partidetatik 21 zituzten irabazita eta bana berdinduta eta galduta. Datuak oso adierazgarriak dira, gainera. 105 gol sartu dituzte jokatutako 23 jardunalditan eta 8 gol besterik ez dituzte jaso.\nJarraian lortzen duen bigarren maila igoera du, halaber, Larrañagak aurten. Talde txuri-urdinarekin iaz lortu zuen Euskal Ligara igotzea futbol jokalari azkoitiarrak; orain, berriz, Lehen Nazional ligara igotzea lortu du.


Etengailuak eta lanparak apaintzea | Consumer\nEtengailuak eta lanparak apaintzea\nMarrazki edo estanpazioekin, etengailu eta lanparekin, funtzionalez gain, dekorazioaren parte ere izan daitezke.\nIrudia: Clarkston SCAMP\nEtengailuek eta lanparek, etxeko argi-sistemaren parte gisa duten funtzioa betetzeaz gain, dekorazioaren funtsezko pieza bihurtzen dira. Diseinu klasikoa edo modernoa izan dezake, baina, kasu guztietan, etengailuen gainean edo lanparen inguruan jartzen diren zenbait elementu erants daitezke, hala nola marrazkiak eta estanpazioak.\nIdeia sinplea da eta premisa batetik abiatzen da: zergatik ez eragin etengailu, entxufe eta lanparek euste-hormekin edo sabaiekin elkarreraginean? Hortik aurrera, irudimena alde batera utzi eta probatzera animatzea da kontua, nahi den estiloa erabaki arte.\nAukera bikaina da haurren gelarako. Gainazal zirkular bat horma-irudi baten erdigune bihur daiteke. Marko egoki batez inguratuta, inguruan margotutako izar txiki batzuk bezala (hobe pintura distiratsuarekin), argiak ilargi bete baten rola beteko luke, eta ilargiaren txokoa argituko luke. Eta hau ideia bat besterik ez da.\nIzarren ordez apliketik izpiak pintatzen badira, izpia eguzki bihurtzen da, eta, haren ondoan, ostadar bat edo irudimenak duen beste ilustrazio bat berregin daiteke.\nEtengailuen eta entxufeen tapak pintatzea\nBesteak beste, etengailuen eta entxufeen tapei buruzko marrazkiak margotu daitezke, batez ere etengailua erabat estaltzen duten tapen kasuan, haurrek manipulatu ez dezaten. Horrela, laukizuzen zuri baten ordez, estalkia artelan txiki bihurtzen da.\nEtengailuen estalkiak pinta daitezke, horman artelan txiki gisa nabarmendu daitezen\nBestalde, dekorazioak ez du zertan etengailuen mugetara mugatu. Hormaren espazioa hainbat modutan aprobetxa daiteke. Binilozko zenefak diseinu askorekin merkaturatzen dira, hormak bakarrik edo lanparekin eta etengailuekin batera apaintzeko. Binilo autoitsaskor horiek erraz jartzen dira, eta forma polit eta iradokitzaileak lortzen dituzte, hala nola etengailutik sortzen diren loreak, izarrak, tapan pausatutako animaliak, letrak edo hitzak, lanpararen inguruan eta lanpararekin konbinatuta sabaian zirkuluak, etab.\nCenefa horiek ez dute zertan lanparen edo entxufeen ingurura mugatu: gainerako horma eta sabaietan banatu daitezke, beste zenefekin, altzariekin eta dekorazio orokorrarekin konbinaziorik onenak bilatu. Irudi apaingarria geometrikoa izan daiteke, erronbo bat edo zirkulu bat adibidez, eta hori izango da, aldi berean, zenefa gela osoan erreproduzitzeko txantiloiaren oinarria.\nDiseinu berrien etengailuak\nBadira forma biribileko etengailuak, akabera metalikoak edo led atzeko argia dutenak\nBeste diseinu-etengailu berri-berri batzuek forma biribila dute, metal- edo kristal-akaberak, kontrol anizkoitza (puntu beretik lau lanpara ere manipulatzen dira), led atzeko argia iluntasun-uneetan erraz kokatzeko, edo ultraminimalistak dira, akabera arabeskoak dituzte edo estilo viktoriarreko ertzak dituzte. Silikonazko etengailuak ere badaude, gainazal sintetiko batez estalitako "koskorrak" diruditenak.\nDiseinu horiek guztiak oso interesgarriak dira, baina kontuan izan behar da denak ez direla egokiak edozein hormatan: etxeko gelen diseinuak eta dekorazioak ezaugarri horiekin bat etorri behar dute.\nafera estanpatuak interruptores-eu lámparas-eu marrazkiak


Albisteak - Juntagailuak jartzeko arreta behar duten hainbat gai\nJuntagailuak jartzeko arreta behar duten hainbat kontu\nJuntura zigilatze zati estatikoa da, "korrika egitea, igortzea, tantaka eta ihes egitea" konpontzen duena. Zigilatze estatiko estruktura ugari dagoenez, zigilatze estatiko forma horien arabera, juntura lauak, juntura eliptikoak, lentilletako junturak, kono junturak, juntura likidoak, O-eraztunak eta auto-zigilatzea duten hainbat juntura agertu dira horren arabera. Juntaren instalazio zuzena brida konexio egitura edo hariztatutako konexio egitura, zigilatze azalera estatikoa eta junta egiaztatzen direnean egin behar da eta gainerako balbulen zatiak osorik daudenean.\n1. Junta jarri aurretik, aplikatu olioarekin (edo urarekin) nahastutako grafito hautsa edo grafito hautsa zigilatzeko gainazalean, junturan, harian eta torlojuan eta azkoinean biratzen diren ataletan. Junta eta grafitoa garbi mantendu behar dira.\n2. Juntura zigilatzeko gainazalean instalatu behar da zentratuta egoteko, zuzena, ez desbideratzeko, ez balbulako barrunbera hedatzeko edo sorbaldan pausatzeko. Juntaren barruko diametroak zigilatzeko gainazalaren barruko zuloa baino handiagoa izan behar du, eta kanpoko diametroak zigilatzeko gainazalaren kanpoko diametroa baino zertxobait txikiagoa izan behar du, juntura berdintasunez konprimituta dagoela ziurtatzeko.\n3. Junta zati bakarra instalatzen da, eta ezin da zigilatu gainazalen artean bi pieza edo gehiago instalatu bi gainazal zigilatzaileen arteko hutsunea ezabatzeko.\n4. Juntura obalatua zigilatu behar da juntaren barruko eta kanpoko eraztunak kontaktuan egon daitezen, eta juntaren bi muturrak zirrikituaren hondoarekin kontaktuan egon ez daitezen.\n5. O-eraztunak instalatzeko, eraztunak eta zirrikituak diseinuaren baldintzak bete behar dituztela izan ezik, konpresio kopurua egokia izan behar da. O-eraztun hutsak diren metalezko lautasuna, oro har,% 10 eta% 40 artekoa da. Gomazko O eraztunen konpresio deformazio tasa zilindrikoa da. Goiko zatian zigilatze estatikoa% 13-20% da; zigilatze estatiko gainazala% 15-% 25 da. Barne presio handia lortzeko, konpresioaren deformazioa handiagoa izan behar da hutsean erabiltzean. Zigilatzea bermatzeko premisaren arabera, konpresio deformazio abiadura zenbat eta txikiagoa izan, orduan eta hobea da eta horrek eraztunaren bizitza iraun dezake.\n6. Balbulak irekitako posizioan egon behar du estalkia estalkian jarri aurretik, instalazioan eraginik izan ez dezan eta balbula kaltetu ez dezan. Estalkia ixterakoan, lerrokatu posizioa eta ez jarri juntagailuarekin harremanetan jartzerik edo tiraka, juntaren desplazamendua eta marradurak ekiditeko. Estalkiaren posizioa doitzerakoan, estalkia poliki altxatu beharko zenuke, eta astiro-astiro lerrokatu.\n7. Bolted edo hariztatutako junturak instalatzeak junturak horizontalean egoteko moduan egon behar du (hariztatutako konexioetarako estalkiak ez ditu tutu giltzak erabili behar giltza posizioa badago). Torlojuak estutzeko funtzionamendu metodo simetrikoa, txandakatua eta uniformea hartu behar da, eta torlojuak guztiz lotuak, txukunak eta ez solteak izan beharko lirateke.\n8. Junta konprimitu aurretik, presioa, tenperatura, fluidoaren propietateak eta junturako materialaren ezaugarriak argi ulertu behar dira estutze aurreko indarra zehazteko. Aurrez estutzeko indarra ahalik eta gehien murriztu behar da presio proba ez isurtzeko baldintzetan (estutze aurreko gehiegizko indarrek juntura erraz kaltetuko dute eta junturak bere sendotasuna galduko du).\n9. Junta estutu ondoren, lotura piezarako aurrez estutzeko tartea dagoela ziurtatu behar da, juntura ihes egitean aurrez estutzeko lekua egon dadin.\n10. Tenperatura altuetan lan egitean, torlojuek tenperatura altuak igarotzen dituzte, estresaren erlaxazioa eta deformazioa areagotuko dituzte, junturako ihesak sortuko dituzte eta estutze termikoa beharko dute. Aitzitik, tenperatura baxuko baldintzetan, torlojuak txikitu egingo dira eta hotzean askatu beharko dira. Beroa estutzea presurizatzea da, hotza askatzea presioa arintzea da, beroa estutzea eta hotza askatzea laneko tenperatura 24 orduz mantendu ondoren egin behar da.\n11. Juntura likidoa zigilatzeko gainazalerako erabiltzen denean, zigilatzeko gainazala garbitu edo tratatu behar da. Zigilatzeko gainazal lauak koherentzia izan behar du ehotu ondoren, eta itsasgarria modu uniformean aplikatu behar da (itsasgarria lan baldintzekin bateragarria izan behar da), eta airea ahalik eta gehien baztertu behar da. Geruza itsasgarria 0,1 ~ 0,2 mm izaten da. Torlojuaren haria zigilatzeko gainazal lauaren berdina da. Bi ukipen gainazalak estalita egon behar dute. Izorratzerakoan, posizio bertikalean egon behar du airea isurtzea errazteko. Kola ez da gehiegi izan behar beste balbulak isurtzea eta zikintzea ekiditeko.\n12. Haria zigilatzeko PTFE film zinta erabiltzen denean, filmaren abiapuntua fin luzatu behar da eta hariaren gainazalean itsatsi; ondoren, abiapuntuan dagoen soberako zinta kendu beharko litzateke hariari itsatsitako filma ziri forma izan dadin. Hari-tartearen arabera, orokorrean 1 eta 3 aldiz zauritzen da. Bobinatzeko norabideak torlojuaren norabidea jarraitu behar du, eta amaierako puntuak hasierako puntuarekin bat etorri behar du; tira poliki-poliki filma ziri itxurara, filmaren lodiera uniformeki bobinatuta egon dadin. Izorratu baino lehen, sakatu hariaren amaierako filma, filma torlojuarekin batera barne harian sartu ahal izateko; torlojuak motelak izan behar du eta indarrak berdinduta egon behar du; ez mugitu berriro estutu ondoren, eta saihestu biratzea, bestela isurtzea erraza izango da.


Bizkaie! 2004-05-07 00:00 Bertsolaritzea\nGaia: “Gizonari komeni jakon ezkontzea” Arlo honetan ez da erreza gogakizun zuzenduten; ez dakit konbeni jakun baina asko dira ezkonduten. Adan ta Eba Jaunak jarriak lehenengo ziran buztarten, ona izango da, ba Jaungoikoa ez da inoz erratuten. Gizonak beti eukiten oi dau on-txarrerako argia: Adan ta Eba solteru ziran, esan behar da egia. Bien artian betetu eben mundu hontako legia, neri ez zait orain esan toketan bazan txarto egitia. Haien ondoren asko dabiltzaz litzatekezela ezkonduko, ezetz esanda nesken atzian berandu ...\n‹‹ Aurrekoak 1 2 3 4 ... 77 78 79 80 81 82 83 84 Hurrengoak ››


Cristina Ruiz: “Denentzako proposamen aproposa da Udako Ikastaroena” – UEU365\nBizkaitarra da izatez, baina ia 5 urte daramatza Cristina Ruiz Uriartek Baionan bizitzen. AEKko irakaslea da eta Euskal Ikasketak hasi ditu Errobiko Campusean. Azken Ikergazte kongresuan izan zen eta aurton lehenengoz Udako Ikastaroetan parte hartu du.\nIkusi elkarrizketa: https://youtu.be/5pTq263nSmk\nZuk UEUrekin harremana azken Ikergazte kongresuan izan zenuen.\nIkasketak berrartu ditudanez unibertsitatean eta beharbada nire helburua ikerkuntza denez epe luzera begira, interesa neukan Ikergazten zer gertatzen zen ikusteko. Entzule bezala joan nintzen eta oso interesgarria iruditu zitzaidan. Azken batean bai giza zientzietako ikerketak, nigandik hurbilago zeudenak, osasun zientzietako arlokoak, eta ingeniaritzakoak ere interesgarriak iruditu zitzaizkidan. Eta haien [ikergazteen] gaitasuna komunikatzeko. Asko ikasi nuen. Eta motibatu ninduen pilo bat gainera.\nBaionako Ikergaztetik Baionako ikastaroetara etorri zara. Zerk bultzatuta?\nNire lehen aldia da Udako Ikastaroetan eta egia esan Ikergaztek bultzatuta izan zen. Hain esperientzia interesgarria izan zen non udan jarraitzeko gogoa eman zidan. Nahiz eta zerikusirik ez eduki. Ikergazte ikerkuntzako motibazio horrek bultzatuta egin nuen eta hau egia esan edonork egin lezake. Gai andanari buruz ikasteko da. Batzuetan hausnartzeko, beste batzuetan jakintza puzteko. Datorren astean Eibarrekoa egingo dut. Beraz, gomendatzen dut %100an egia esan.\nEta zer nolako esperientzia izan da? Gainera Baionan barnetegi eran da…\nBarnetegian nik uste dut jendea oso pozik dagoela. Ni Baionan bizi naizenez egunero nator etxetik. Baina oso esperientzia ona dela iruditzen zait. Jendearekin bai ikastaroaren momentuan eta bazkarietan ere sortzen den eztabaida gunea oso interesgarria eta aberasgarria da.\nBadira urte batzuk hemen bizi zarela. Ikergazte Baionan egiteak, Udako Ikastaroek zer suposatzen dute zure ustez?\nIkergazte berak nik espero baino gutxiago. Komentatu nuen espero nuela Ipar Euskal Herriko ikerlari gehiago egotea; eta beharbada muga administratiboa gainditzea neurri horretan. Komentatu genuen beharbada hurrengo Ikergazterako hori egiteko zerbait dela. Berez bide horretan gabiltza. Gero UEUko ikastaroetan, ni egiten ari naizen ikastaroan bertan batez ere hegoaldeko jendea dago, baina ikusi dut besteetan Iparraldeko jende asko dagoela. Horrek gehiago poztu nau eta ikusten da Baionan egiteak merezi duela. Hegoaldekoak ohituta gaude mugitzera beharbada.\nCristina moduan zer daramazu Udako Ikastaroetatik?\nOraingoz jakintza pilo bat. Eta gogoa. Ikasten jarraitzeko gogoa.\nZergatik gomendatuko zenuke Udako Ikastaroetan parte hartzea?\nNi animatu naiz unibertsitatean nagoelako berriz ere eta pentsatu dudalako nire hezkuntzarako balioko didala; baina, egia esan, behin helduta konturatu naiz edozeinek egin lezakeela, edozein lanbidetik, bakarrik interesatzen zaizun gai bati buruz gehiago ikasteko edo ezer ez dakizun gai bati buruz zerbait ikasteko bada ere, hausnarketarako… Sormen tailerra ere badagoela ikusi dut. Edonori gomendatuko nioke horregatik. Denentzako proposamen aproposa ikusten dudalako.


Industriako prezioak %0,4 igo dira 2006ko maiatzean\nINDUSTRIAKO PREZIOEN INDIZEA (IPRI), 2006KO MAIATZA\nIndustriako prezioen urte arteko igoera (2005eko maiatzetik 2006ko maiatzera) %5,8koa izan da.\nEUSTATen datuen arabera, Euskal Autonomia Erkidegoko industriako prezioak %0,4 igo dira 2006ko maiatzean. Datu horien arabera, gainera, azken hamabi hilabeteetako industriako prezioen aldaketa jaso duen maiatzeko urte arteko tasak %5,8ko hazkundea izan du. Industriako prezioak %3,8 gehitu dira 2006ko lehenengo bost hilabeteetan, 2005eko abenduaren aldean.\nSektore-azterketa xehekatuenak erakutsi bezala 2006ko maiatzean, eta aurreko hilabetearen aldean, hauexek izan dira inflazio handiena izan duten adarrak: “energia elektrikoa, gasa eta ura” (%2,5), “metalurgia eta gai metalikoak” (%1,3), “ehungintza eta joskintza” (%0,9), “elikaduraren industria” (%0,7) eta “industria kimikoa” (%0,6). Aitzitik, prezioetan beherakadak izan dituzten sektoreak hauexek izan dira: “petrolioaren birfinketa” (%-1,8), “mineral metalikoak eta ez-metalikoak” (%-0,8), “material elektrikoa” (%-0,6) eta “zuraren industria” (%-0,2).\n2005eko maiatzetik 2006ko maiatzera arteko aldian, prezioen hazkunderik handienak ondoko adarretan eman dira: “petrolioaren birfinketa” (%23,0), “energia elektrikoa, gasa eta ura” (%21,1), “metalurgia eta gai metalikoak” (%6,0), “elikaduraren industria” (%4,0), “papera, edizioa eta arte grafikoak” (%3,9) eta “ehungintza eta joskintza” (%3,5). Baina prezioen beherapenak edo hazkunde txikiagoak izan dituzte ondoko sektoreek: ”garraio-materiala” (%-2,5), “material elektrikoa” (%-0,6), “zuraren industria” (%0,3), “mineral metalikoak eta ez-metalikoak” (%1,3) eta “beste manufaktura batzuk” (%1,7).\nXede ekonomikoaren araberako ondasunen sailkapenari jarraituz, sektore garrantzitsuenen prezioek maiatzean izan duten bilakaerak gorako joera izan du, aurreko hilabetearen aldean; salbuespen bakarra energiako prezioak izan dira, %0,5 jaitsi baitira. Tarteko ondasunen prezioak %0,9 igo dira; ekipamenduko ondasunenak %0,3 igo dira eta kontsumo-ondasunen prezioak %0,4 igo dira. Hain zuzen, azken hauen igoera kontsumo-ondasun ez iraunkorren (%0,6) eta kontsumo-ondasun iraunkorren (%0,1) hazkundeak eragin du.\nOndasun talde garrantzitsu hauen prezioen bilakaerek urtetik urtera gero eta ezberdintasun nabarmenagoak izan dituzte, baina denak positiboak. Energiaren prezioak %22,4 igo dira, tarteko ondasunenak %4,8, ekipamenduko ondasunenak %0,7 eta kontsumo-ondasunenak %3,1. Azken hauen artean, %4,3 igo dira kontsumo-ondasun ez iraunkorren prezioak eta %0,9 kontsumo-ondasun iraunkorren prezioak.


Â«Showa eta komedia era armonikoan nahastea zaila izan daÂ»\n2019ko otsailaren 16a, larunbata | Ordua Euskal Herrian 23:15:48\n1993ko urtarrilaren 17a\n"Flamingo Berria" saioko gidoilaria den Ramon Bareari elkarrizketa\nUrtarrilaren 15ean saio berri bat ikusi ahal izango dugu ETBn, Â«Flamingo berriaÂ» izenekoa. Bertan, diskoteka batetako pertsonaiei gertatzen zaizkienak agertzen dira era umoretsu batean eta antzerki munduko pertsona ezagunekin Gidoilari moduan aritu da beste hiru lagunekin batera Ramon Barea.\nARGIA. Nondik sortu zen saio hau egiteko idea?\nRAMON BAREA. Saioa egitearen ideia K-2000 produktoran sortu zen eta nik gidoilari taldearen koordinatzaile lana egin dut eta baita aktore eta bestelakoen zuzendaritza artistikoa. Hau egitea eskaini zidaten eta gustoko dudanez, oso gustora hartu nuen.\nA. Zeini zuzendua dago saio berri hau?\nR.B. Familia osoari zuzendua dagoela iruditzen zait, ez du ikuslego jakin bat. Edozein moduko pertsonengana iristeko pentsatua dago, ez dago espreski nekazal giroko pertsonei zuzendua ezta hiriko jendeari ere. Hau da behintzat saioaren diseinuaren ideia.\nA. Saio honen erakargarritasuna non egon daitekeela uste duzu?\nR.B. Erakargarritasuna saio dibertigarri eta atsegina izatean datza. Dibertigarria baina egungo gaiak ikutzea. Show bat da, baina dramatikotasunez bilduta. Egiten diren ekitaldi musikalak eta bestelakoak guztia istorio batekin lotuak daude.\nA. Estiloan Â«Bi eta batÂ» saioen antzekoa dela uste al duzu?\nR.B. Â«Bi eta batÂ» antzerkiari zuzenago lotua dago, askoz ere garbiagoa da. Â«Flamingo berriaÂ» formula berri bat da. Â«Hau da A.U.Â» eta antzekoekin parekatu izan da, baina garatuagoa dagoela uste dut. Â«Bi eta batÂ»ekin antzekotasuna eguneroko gauzak kontatzean datza. Baina gurea ez da telebistako antzezlan garbia.\nA. Zein izan da aurkitu duzuen ostoporik nagusiena?\nR.B. Zailena era armoniko batean show bat eta komedia bat nahastea izan da. Gehiengoarentzat umeroa sortzea ere zaila izan da, erreza ez den umorea, baizik eta umore sinple eta baita kritikoarekin ere dibertitzen den jendearengana iristea. Koktel hau egitea da zailena.\nA. Saio honetan, Panpi Ladutxe abeslari bezala ikusteko aukera izango dugu. Nola sartu zen honetan?\nR.B. Oso berezia izango da. Lehenengo saioan bere kantak abestuko baditu ere, ondorengoetan oso abesti ezagunak abestuko ditu. Oso xelebrea izango da Panpi Juan Luis Guerra edo Luis Marianoren kantak abesten ikustea. Asko pentsatu ondoren Panpiri proposatzea bururatu zitzaigun, eskaini genion eta baietz esan zigun.


5 aplikazio hizkuntzekin jolasteko - Edikeus\n5 aplikazio hizkuntzekin jolasteko\nHizkutzarekin jolastea oso dibertigarria izan daitekelako hemen proposatzen dizuegu 5 aplikazio ondo pasatzeko ikasten dugun bitartean.\nDeskargatu: Play Store, App Store eta Windows Phone\nHizkuntzak ikasteko eta praktikatzeko aplikaziorik onenetarikoa. Honekin ingelesa, frantzesa, italiera, aleman edota portugesa era dibertigarri eta geldi ezin baten praktikatu ahal izango dute.\nAriketa ondo egiterakoan, erlojupean lehiatzean eta mailaz igotzen joan ahala puntuak irabazten joango dira. Eta gainera ikasgaiak laburrak eta eraginkorrak dira luze ez egiteko.\nIkasgaietan irakurri, entzun eta idatzizko ariketak daude.\nIkasgaian zehar ebaluazio zuzena.\nAurrerapenen erregistroa gordetzen du.\nBizitzak: denak galtzen direnean berriro hasi beharko da.\n2. Bebé Primeras Palabras\nAplikazio honekin zure haurrari lehenengo hitzak ikasten eta baita adimen goiztiarra pizten lagunduko diozu. Pantailan ukituz eta jolasen bitartez haurrak kolore, gorputzeko atal, janari, animali, zenbaki, etabarren. hitzak ikasiko dituzte.\n100 hitz baino gehiago.\n15 hizkuntza eskuragarri. Ume handiagoak hizkuntza aldatu dezakete eta beste hizkuntza bat ikasteko erabili.\nUmeentzako diseinu erakargarria.\n3. Learning Time with Timmy\nAplikazio hau Aardman Animations animazio estudioarekin elkarlanean egin da. 6 urte arteko umeentzako diseinatua.\nHiru joku modu desberdinekin dibertitu eta ingelesez 60 hitz baino gehiago ikasi dezakete.\n60 hitz baino gehiago: zenbakiak, koloreak, formak, janariak, animaliak, jostailuak…\nEtzun Timmyk nola esaten dituen hitzak.\nEranskailu eta bideoen bilduma egin.\nAplikazioak elebidun maila bat lortzen lagunduko dio zure seme-alabari eguneroko ahozko praktikak eginez.\nEgunero ahozko trebetasunak landuko ditu.\nJolasten ikasiko du.\nAhoskera hobetuko du.\nHilabetero hitz berriak ikasiko ditu.\nGustura sentituko da ahoskoarekin.\nAktibitate berriak hilabetero.\nHizketa-ezagutzea du ahozkapena hobetzen lagundu ahal izateko.\nHilabeteko txostenak aurrerapena aztertzeko.\nAplikazioa dohakoa da 7 egunetan frogatu ahal izateko. Behin proba denbora bukatzen denean harpidetza bat eskatzen du mugagabeko eta aktibitate berrien atzipena izateko. Hiru eskaintza daude:\nHilabete 1: 9.99€ (ezeztatu arte automatikoki berrituko da).\n6 hilabete: 39.99€ (ezeztatu arte automatikoki berrituko da).\n12 hilabete: 59.99€ (ezeztatu arte automatikoki berrituko da).\n5. English Baby\nIngelesa irudien bitartez ikastea da aplikazio honen helburua, horretarako 3 mota desberdinetako galdetegi eta hainbeste kategorietan banatzen da: txorioak, arropak, arrain eta narrastiak, fruituak, objektuak, lanbideak, barazkiak eta abar luze baten.\nAplikazioa bi bertsiotan dator, dohakoa eta ordainzekoa (2,99€). Dohako bertsioan 7 kategoria daude eta bakoitzean 8 argazki eta hitz. Bertsio osoan aldiz, 35 kategoria eta 900 hitz baino gehiago daude eskuragarri.\nZure inguruko txikiei hizkuntzak erakusteko aplikazioren bat erabiltzen duzu? Esaiguzu iruzkinetan.